open-index/open-wikipedia-markdown huggingface dataset:
നെടുമങ്ങാട് നഗരസഭ

കേരളത്തിലെ തിരുവനന്തപുരം ജില്ലയിലെ  നെടുമങ്ങാട് താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് **നെടുമങ്ങാട്**. തിരുവനന്തപുരത്തുനിന്നും 18 കി.മി. ദൂരെ വടക്കു-കിഴക്കായി നെടുമങ്ങാട് പട്ടണം സ്ഥിതിചെയ്യുന്നു.  കുരുമുളക്‌, റബ്ബർ  തുടങ്ങീയ മലഞ്ചരക്കുകളും, പച്ചക്കറികയ്യുടേയും പ്രധാന വിപണന കേന്ദ്രം കൂടിയാണ് നെടുമങ്ങാട് പട്ടണം. ഇളയിടത്ത് സ്വരൂപം ഭരണ സൗകര്യത്തിനായി നെടുമങ്ങാട്ട് ഒരു കൊട്ടാരം നിർമ്മിച്ചിരുന്നു, അതാണ് ഇന്നത്തെ കോയിക്കൽ കൊട്ടാരം 

## അവലംബം
വിഷ്ണുമൂർത്തി തെയ്യം (ചാമുണ്ഡി തെയ്യം)

ലഘുചിത്രം|200px|right|രക്തമുണ്ഡി തെയ്യം, കൊഴുമ്മൽ ശ്രീ മാക്കിയിൽ മുണ്ട്യ ക്ഷേത്രത്തിൽ
## ഐതിഹ്യം
നാട്ടുജന്മിയാണ് കുറുവാടൻ കുറുപ്പ്. കുറുപ്പിന്റെ പശുക്കളെ മേച്ചിരുന്നതും പാൽ കറന്നു കൊടുത്തിരുന്നതും തിയ്യനായ കണ്ണനായിരുന്നു. ദൈവഭക്തി മൂത്ത കണ്ണൻ കുറുപ്പിന്റെ ദൈവത്തറയിൽ ഒരു കുപ്പി പാൽ അഭിഷേകം ചെയ്തു. ഇതറിഞ്ഞ കുറുപ്പ് ദേഷ്യം കൊണ്ട് കലിതുള്ളി. പേടിച്ച കണ്ണൻ നാടുവിട്ടു. നാടുവിട്ട കണ്ണൻ മംഗലാപുരത്തെ വിഷ്ണുഭക്തയായ ഒരു മുത്തശ്ശിയുടെ അടുത്ത് അഭയം തേടി. ക്രമേണ കണ്ണനും വിഷ്ണു ഭക്തനായി. 

കുറുപ്പ് എല്ലാം മറന്നിട്ടുണ്ടാവുമെന്നു കരുതിയ കണ്ണൻ നാട്ടിൽ തിരിച്ചെത്തി. കണ്ണൻ വയലിലെ കുളത്തിൽ കുളിച്ചുകൊണ്ടിരിക്കുമ്പോൾ കുറുപ്പും നായന്മാരും പട്ടാളക്കാരോടു കൂടിച്ചെന്ന് കണ്ണന്റെ കഴുത്തു വെട്ടി. വാൾ ആകാശത്തേക്ക് പറന്നു പോയി. കുളത്തിലെ വെള്ളം ചുവപ്പായി. കുറുപ്പിന്റെ വീട്ടിൽ അനർഥങ്ങൾ കണ്ടു തുടങ്ങിയപ്പോൾ കണിയാനെ വരുത്തി പ്രശ്നം വച്ചു. തിയ്യനായ കണ്ണന് ദൈവകൃപയും ചൈതന്യവും ഉണ്ടായിരുന്നെന്നും കണ്ണനെ തെയ്യമായി കെട്ടിയാടണമെന്നും പ്രശ്നത്തിൽ കണ്ടു. ഈ തെയ്യം **വിഷ്ണൂമൂർത്തി** അല്ലെങ്കിൽ **ചാമുണ്ടി** എന്നു അറിയുന്നു.

ആദ്യമായി വിഷ്ണുമൂർത്തി തെയ്യം കെട്ടിയത് **പാലായി പെരെപ്പേൻ** എന്ന മലയനാണ് എന്നാണ് വിശ്വാസം. വിഷ്ണുമൂർത്തിയെ ചിലയിടത്ത് **ഒറ്റക്കോല**മെന്നും പറയും.
## ഒരുക്ക്
കണ്ണിൽ മഷി എഴുതും. പിന്നെ മഞ്ഞൾപൊടി മുഖത്തു പുരട്ടും. തലയിൽ വെള്ളകെട്ടും. തലതൊട്ടു നിതംബം വരെ കിടക്കുന്ന ചുവന്ന പട്ടുണ്ടാവും. അതിന്മേൽ തലപ്പാളി വച്ച് മുക്കളിൽ കാട്ടുചെത്തിപ്പൂവുകൊണ്ട് തലത്തണ്ട കെട്ടും.രണ്ടു കൈത്തണ്ടയിലും മുരിക്കിൽ തീർത്ത മിനുക്കും മുത്തുകളും പതിച്ചിട്ടുള്ള വളകൾ ഉണ്ടാവും.കാലിൽ ചിലമ്പും.

## വേഷം
**മാർച്ചമയം** - കൊരലാരം, മാറിൽ ശ്രീവത്സം, ഒട

**മുഖത്തെഴുത്ത്** - കോഴിപുഷ്പം

**തിരുമുടി** - തലമല്ലികയ്ക്ക് മുഖളിലായി കിരീടം

## ചിത്രശാല



## അവലംബം

വർഗ്ഗം:തെയ്യങ്ങൾ
നെയ്യാറ്റിൻകര നഗരസഭ

കേരളത്തിലെ തിരുവനന്തപുരം ജില്ലയിലെ  നെയ്യാറ്റിൻകര താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് **നെയ്യാറ്റിൻകര**. തിരുവനന്തപുരത്തിന്റെ തെക്കേ അറ്റത്തുള്ള പ്രധാന വ്യാപാര വ്യവസായ കേന്ദ്രമായ ഇത് നെയ്യാറ്റിൻകര താലൂക്കിന്റെ ആസ്ഥാനം കൂടിയാണ്. വർക്കല കഴിഞ്ഞാൽ തിരുവനന്തപുരത്തെ ഏറ്റവും ജനസംഖ്യയുള്ള നഗരസഭയാണ് നെയ്യാറ്റിൻകര. 
## പേരിനുപിന്നിൽ
ദക്ഷിണ കേരളത്തിലെ പ്രധാന നദിയായ നെയ്യാർ നദിയുടെ തീരത്തുള്ള പട്ടണമായതിനാൽ നെയ്യാറ്റിൻകര എന്ന പേർ ലഭിച്ചു.
## ഭരണ വ്യവസ്ഥ
നെയ്യാറ്റിൻകര മുനിസിപ്പൽ കൗൺസിലിന് കീഴിൽ വരുന്ന പ്രദേശമാണ് ഈ നഗരം. ഇത് നെയ്യാറ്റിൻകര നിയമസഭാ മണ്ഡലത്തിലും തിരുവനന്തപുരം ലോക്സഭാ മണ്ഡലത്തിലും  ഉൾപ്പെടുന്ന പ്രദേശമാണ്. 
## ചരിത്രം
നിയോലിത്തിക് കാലഘട്ടത്തിൽ രചിച്ചതെന്ന് കരുതപ്പെടുന്ന നെയ്യാറ്റിൻകരയുടെ വടക്ക് കിഴക്ക് ഭാഗത്ത് പെരുങ്കടവിള പഞ്ചായത്തിലെ പാണ്ഡവൻ പാറയിലെ ഗുഹാ ചിത്രങ്ങൾ ഈ പ്രദേശത്തിന്റെ ജനവാസപ്പഴക്കത്തെ സൂചിപ്പിക്കുന്നു. മാർത്താണ്ഡവർമ്മയ്ക് മുൻപ് ഈ പ്രദേശം തേങ്ങനാട് എന്നാണ് അറിയപ്പെട്ടിരുന്നത്. എട്ടുവീട്ടിൽ പിള്ളമാരുടെ ആക്രമണത്തിൽ നിന്നും രക്ഷനേടാൻ സഹായകമായ അമ്മച്ചിപ്ലാവിന്റെ അടുത്തായി ശ്രീകൃഷ്ണക്ഷേത്രം നിർമ്മിച്ചത് മാർത്താണ്ഡവർമ്മ മഹാരാജാവാണ്. നെയ്യാറ്റിൻ കര ശ്രീകൃഷ്ണസ്വാമിക്ഷേത്രം ഇന്ന് കേരളത്തിലെ പ്രമുഖ ക്ഷേത്രങ്ങളിലൊന്നാണ്. അമ്മച്ചിപ്ലാവ് ക്ഷേത്രപരിസരത്ത് ഇന്ന് സംരക്ഷിത സ്മാരകമായി നിലകൊള്ളുന്നുണ്ട്. 1723-ൽ തിരുവിതാംകൂർ രാജാവ് രാജരാമവർമ്മയുടെ കാലത്ത് അന്നത്തെ ഇളമ്മുറ തമ്പുരാനായിരുന്ന അനിഴം തിരുനാൾ മാർത്താണ്ഡവർമ്മ നെയ്യാറ്റിൻകരയിൽ വെച്ചായിരുന്നു ഇംഗ്ലീഷ്‌ ഈസ്റ്റ്‌ ഇന്ത്യാ കമ്പനിയുമായി ഉടമ്പടിയിൽ ഏർപ്പെട്ടതായി ശങ്കുണ്ണിമേനോൻ തിരുവിതാംകൂർ ചരിത്രത്തിൽ പറയുന്നുണ്ട്. .

## ആരാധനാലയങ്ങൾ
*** നെയ്യാറ്റിൻകര ശ്രീകൃഷ്ണസ്വാമിക്ഷേത്രം**
എട്ടുവീട്ടിൽ പിള്ളമാരിൽനിന്ന് ആക്രമണ ഉണ്ടായിരുന്ന കാലത്ത് ഒരിക്കൽ നെയ്യാറ്റിൻകരയിൽവെച്ച് മാർത്താണ്ഡവർമ്മയെ ശത്രുക്കൾ വളയുകയും, അവരിൽ നിന്നും രക്ഷപ്പെടുന്നതിന്, ഉള്ളു പൊള്ളയായ ഒരു പ്ലാവിന്റെ പൊത്തിനുള്ളിൽ കയറി മറഞ്ഞിരിക്കുകയുണ്ടായി. അവരിൽ നിന്നും രക്ഷപെടുന്നതിനായി ഈ പ്ലാവ് ചൂണ്ടിക്കാണിച്ചുകൊടുത്തത് അപ്പോൾ അതുവഴി വന്ന ഒരു കൊച്ചു കുട്ടിയായിരുന്നുവത്രെ. മാതാവ് ഉദരത്തിൽ കുഞ്ഞിനെ സംരക്ഷിക്കുന്നതുപോലെ ആ പ്ലാവ് അദ്ദേഹത്തെ രക്ഷിച്ചു. (അതിനുശേഷം പൊള്ളയായ പ്ലാവിനെ അമ്മച്ചിപ്ലാവ് എന്നു പുതുവായി വിളിച്ചുപോന്നു). ബാലകനായി വന്ന് തന്നെ രക്ഷിച്ച കൊച്ചുകുട്ടി ശ്രീകൃഷ്ണൻ തന്നെയാണെന്ന് ഉറച്ചു വിശ്വസിച്ച മാർത്താണ്ഡ വർമ്മ തിരുവിതാംകൂർ ഭരണാധികാരിയായശേഷം തന്നെ രക്ഷിച്ച അമ്മച്ചിപ്ലാവിനു സമീപത്തായി 1757-ൽ ശ്രീകൃഷ്ണക്ഷേത്രം നിർമ്മിച്ചു.
## നഗരസഭാ വാർഡുകൾ
# ആറാലുമ്മൂട്
# പുത്തനമ്പലം
# മൂന്നുകല്ലിൻമൂട്
# കൂട്ടപ്പന
# പള്ളിവിളാകം
# പുന്നക്കാട്
# കളത്തുവിള
# വടക്കോട്
# മുട്ടക്കാട്
# ഇളവനിക്കര
# മാമ്പഴക്കര
# മുള്ളറവിള
# പെരുമ്പഴത്തൂർ
# ആലംപൊറ്റ
# പ്ലാവിള
# തൊഴുക്കൽ
# വഴുതൂർ
# കൊല്ലവംവിള
# തവരവിള
# കുളത്താമൽ
# ചായ്ക്കോട്ടുകോ​ണം
# മരുതത്തൂർ
# ഇരുമ്പിൽ
# ഫോർട്ട്
# വ്ലാങ്ങാമുറി
# കൃഷ്​ണപുരം
# രാമേശ്വരം
# നാരായണപുരം
# അമരവിള
# പുല്ലാമല
# പിരായുംമൂട്
# ഓലത്താന്നി
# ചുണ്ടവിള
# അത്താഴമംഗലം
# കവളാകുളം
# പനങ്ങാട്ടുകരി
# നിലമേൽ
# മണലൂർ
# ഊരൂട്ടുകാല
# ആലുംമ്മൂട്
# ടൗൺ
# ബ്രഹ്മംകോട്
# അതിയന്നൂർ
# വഴിമുക്ക്

## അവലംബം
കാരണവർ തെയ്യം

വണ്ണാന്മാർ കെട്ടുന്ന ഒരു തെയ്യമാണ് **കാരണവർ തെയ്യം**.

## വേഷവിധാനം

മുഖത്ത് ചായില്യവും മനയോലയും. ദേഹത്ത് മഞ്ഞൾ. കിരീടവും വാളും പരിചയും ഉണ്ടാകും.

## നടത്തിപ്പ് വിശദാംശങ്ങൾ
പൊതുക്ഷേത്രങ്ങളിലും തറവാടുകളിലും കുടുംബക്ഷേത്രങ്ങളിലുമാണ് തെയ്യം നടക്കാറ്. പ്രധാനമായി തെയ്യം നടക്കുന്ന ചില സ്ഥലങ്ങളും സമയവും താഴെ കൊടുത്തിരിക്കുന്നു. 
* പരിയാരം ഉദയപുരം ക്ഷേത്രം (ധനു)
* ഏഴോം കണ്ണോം അഞ്ചുതെങ്ങു ഐവർ പരദേവതാക്ഷേത്രം (ധനുമാസം)
* മട്ടന്നൂർ അഞ്ചരക്കണ്ടി പാലയാട് കരിംപാലംകോട്ടം (മകരം - കുംഭം)
* ഇരിട്ടി മണത്തണ മുത്തപ്പൻ ക്ഷേത്രം (കുംഭം)
* തലശ്ശേരി കൂത്തുപറമ്പ് മമ്പറം കാണക്കോട്ട് മടപ്പുര (കുംഭം)
* കൂത്തുപറമ്പ് മാനന്തവാടി റോഡ് ചിറ്റാരിപറമ്പ് ആശാരികോട്ടം  (കുംഭം)
* തളിപ്പറമ്പ് പരിയാരം പാടി (കുംഭം)
* കൂത്തുപറമ്പ് റോഡ് ചെമ്പിലോട് തച്ചൻകുന്നുമ്മൽ മഹാദേവിക്ഷേത്രം (മീനം)
* കൂത്തുപറമ്പ് പാലായികാവ് (മീനം)
* ചെമ്പിലോട് ചാല ആടൂർ മേപ്പാട് ക്ഷേത്രം (മീനം)
* കണ്ണൂർ തോട്ടട വെങ്കണമടപ്പുര (മീനം)
*കണ്ണൂർ കാക്കേങ്ങാട് ആയിച്ചോത്ത് (കുംഭം)

പാനൂരിൽ പല സ്ഥലങ്ങളിലും കാരണവർ തെയ്യം നടക്കാറുണ്ട്.

## അവലംബം

## പുറത്തേയ്ക്കുള്ള കണ്ണികൾ
* കാരണവർ തെയ്യം യൂ ട്യൂബ് വീഡിയോ 

വർഗ്ഗം:തെയ്യങ്ങൾ
മരാക്കേഷ്

മൊറോക്കയുടെ ചരിത്രത്തിൽ മുൻകാല ഇമ്പീരിയൽ പട്ടണങ്ങളിലെ ഏറ്റവും പ്രധാനപ്പെട്ടതും ചുവപ്പു നഗരം എന്നറിയപ്പെടുന്നതുമായ ഒരു മൊറോക്കൻ നഗരമാണ് **മരാക്കേഷ്** (ബെർബർ: Murakuc, അറബിക്: مراكش‎ Murrākuš, പ്രാദേശിക ഉച്ചാരണം: Mərrakəš). മഞ്ഞ്പുതുച്ചുകിടക്കുന്ന അറ്റ്ലസ് മലനിരകളുടെ താഴ്വാരത്തിനു സമീപം നിലകൊള്ളുന്ന മരാക്കേഷ്-തെൻസിഫ്റ്റ് അൽ ഹൂസിന്റെ തലസ്ഥാന നഗരികൂടിയായ മരാക്കേഷ് പട്ടണം, മൊറോക്കോയിലെ ഏറ്റവും വലിയ നാലാമത്തെ നഗരവുമാണ്.

മറ്റു പല ഉത്തരാഫ്രിക്കൻ പട്ടണങ്ങളേയും പോലെ ആധുനികവും പുരാതനവുമായ നഗരസ്വഭാവങ്ങൾ നിലനിൽക്കുന്ന നഗരമാണ് മരക്കേഷ്. ഒരു ലക്ഷത്തി എഴുപതിനായിരമാണ് ഇവിടുത്തെ ആകെ ജനസംഖ്യ. മെനാറ ഇന്റർനാഷണൽ വിമാനത്താവളവും കസബ്ലാങ്കയേയും വടക്കൻ പ്രദേശങ്ങളേയും ബന്ധിപ്പിക്കുന്ന റയിൽ ഗതാഗതവും ഇവിടെയുണ്ട്.

ആഫ്രിക്കയിലേയും ലോകത്തിലെ തന്നെയും ഏറ്റവും തിരക്കേറിയ ചത്വരമായ *ജിമ അൽ ഫന* ചത്വരവും മൊറോക്കോയിലെ ഏറ്റവും പുരാതനമായ വിപണികേന്ദ്രവും (സൂക്ക്) മരാക്കേഷിലാണ്. കായികാഭ്യാസികളും ,കഥപറയുന്നവരും,പാനീയ വില്പനക്കാരും നർത്തകരും സംഗീതജ്ഞരും സജീവമാകുന്ന നഗരമാണിത്. രാത്രിയോടെ ചത്വരത്തിൽ തുറന്നു പ്രവർത്തിക്കുന്ന ഭോജനശാലകൾ നഗരത്തെ കൂടുതൽ തിരക്കുള്ള സ്ഥലമാക്കുന്നു.

## അവലംബം

വർഗ്ഗം:മൊറോക്കൊയിലെ നഗരങ്ങൾ
ഭഗവതി തെയ്യം

കേരളത്തിലെ വടക്കൻ ജില്ലകളിൽ പ്രചാരത്തിലുള്ള ഒരു പ്രധാനപ്പെട്ട തെയ്യമാണ് **ഭഗവതി തെയ്യം. പോതി** എന്നും അറിയപ്പെടുന്നതും ഈ തെയ്യമാണ്. പ്രധാനമായും കാവുകളിലും, തറവാടുകളിലും കെട്ടിയാടിക്കുന്ന ഈ തെയ്യം, ശക്തിയുടെയും ഐശ്വര്യത്തിന്റെയും പ്രതീകമായി കണക്കാക്കപ്പെടുന്നു. പല രൂപങ്ങളിലായി ഭഗവതി തെയ്യം അവതരിപ്പിക്കപ്പെടുന്നുണ്ട്. പുതിയ ഭഗവതി, വടക്കൻ കൊറ്റൻ ഭഗവതി, അണിയറ ഭഗവതി, കുറുന്താണി ഭഗവതി, കരിഞ്ചാമുണ്ടി തുടങ്ങിയവയെല്ലാം ഭഗവതി തെയ്യമാണ്.

കണ്ണിൽ മഷി, മുഖത്തും ദേഹത്തും മനയോലയും ചായില്യവും ചാലിച്ചത്. നെറ്റിയിൽ മൂന്ന് വരക്കുറി.ചെവിതൊട്ട് താടിവരെ മൂന്ന് കുറി. തലയിൽ വെള്ള കെട്ടും. അതിനു മുകളിൽ തലപ്പാളി. അതിനു മുകളിൽ പോതിപ്പട്ടം. രണ്ടുകൈയിലും മുരിക്കിൽ തീർത്ത നാലുകൈവളകൾ. അരയിൽ ചുവന്ന പട്ട്. കാലിൽ ചിലമ്പ്..

## ഐതീഹ്യം
ഭഗവതി തെയ്യത്തിന്റെ ഉത്ഭവത്തെക്കുറിച്ച് പല ഐതിഹ്യങ്ങളും നിലവിലുണ്ട്. ഇവയിൽ ഏറ്റവും പ്രചാരത്തിലുള്ളത്, ദാരികാസുര നിഗ്രഹത്തിനായി അവതാരമെടുത്ത ഭദ്രകാളിയുടെ കഥയാണ്. കാളീ ഭഗവതിയുടെ രൂപമായി ഭഗവതി തെയ്യം കരുതപ്പെടുന്നു. ദാരികനെ വധിച്ച ശേഷം കോപം ശമിക്കാതെ, ലോകം മുഴുവൻ സഞ്ചരിച്ച ഭദ്രകാളി, ശിവഭഗവാന്റെ നിർദ്ദേശപ്രകാരം ശാന്തയായി എന്നും, പിന്നീട് വിവിധ രൂപങ്ങളിൽ ഭക്തർക്ക് അനുഗ്രഹം നൽകി എന്നും വിശ്വസിക്കപ്പെടുന്നു.

വടക്കൻ കേരളത്തിലെ നാട്ടുരാജാക്കന്മാരുടെ കാലം മുതൽ ഈ തെയ്യം ജനങ്ങളുടെ ജീവിതത്തിന്റെ ഭാഗമാണ്. അനുഷ്ഠാനങ്ങളും കെട്ടിയാട്ടവും ഭഗവതി തെയ്യത്തിന്റെ കെട്ടിയാട്ടം ഒരുപാട് അനുഷ്ഠാനങ്ങളോട് കൂടിയുള്ളതാണ്. സാധാരണയായി രാത്രിയിൽ തുടങ്ങുന്ന ഈ ചടങ്ങുകൾ പിറ്റേന്ന് പുലർച്ചെ വരെ നീളും. തെയ്യം കലാകാരൻമാർ ദിവസങ്ങൾ നീണ്ട വ്രതാനുഷ്ഠാനങ്ങൾക്ക് ശേഷമാണ് ഈ ചടങ്ങിനായി തയ്യാറെടുക്കുന്നത്. ഈ തെയ്യത്തിന് പ്രത്യേകമായുള്ള മെയ്യെഴുത്ത്, മുഖത്തെഴുത്ത്, തലയിലെ കിരീടം, വാളും ചിലങ്കയും പോലുള്ള ആഭരണങ്ങൾ എന്നിവയെല്ലാം വളരെ പ്രാധാന്യമുള്ളതാണ്. ചുവപ്പ്, കറുപ്പ്, വെള്ള നിറങ്ങളാണ് ഭഗവതി തെയ്യത്തിന്റെ രൂപത്തിന് കൂടുതലും ഉപയോഗിക്കാറ്. കാവിന്റെ മുമ്പിൽ കെട്ടിയുയർത്തുന്ന പന്തലിൽ വെച്ചാണ് തെയ്യം കെട്ടിയാടുന്നത്.

ഭഗവതി തെയ്യം വിശ്വാസികളുടെ എല്ലാ ദുരിതങ്ങളും നീക്കി, സമൃദ്ധിയും ഐശ്വര്യവും നൽകുന്നു എന്ന് വിശ്വസിക്കുന്നു. തെയ്യം ഭക്തർക്ക് അനുഗ്രഹവും സാന്ത്വനവും നൽകുന്നു. 

## അനുഷ്ഠാനങ്ങളും അവതരണവും
ഭഗവതി തെയ്യത്തിന്റെ അവതരണം അതീവ ഭക്തിയോടുകൂടിയുള്ള ഒരു ചടങ്ങാണ്. തെയ്യം കലാകാരൻമാർ ദിവസങ്ങൾ നീണ്ട വ്രതാനുഷ്ഠാനങ്ങൾക്ക് ശേഷമാണ് ഈ ചടങ്ങിന് തയ്യാറെടുക്കുന്നത്. ഈ തെയ്യത്തിന് പ്രത്യേകമായുള്ള മെയ്യെഴുത്തും, മുഖത്തെഴുത്തും ഉണ്ട്. കിരീടം, വാൾ, ചിലങ്ക തുടങ്ങിയ ആഭരണങ്ങളും വളരെ പ്രധാനപ്പെട്ടതാണ്. ചുവപ്പ്, കറുപ്പ്, വെള്ള നിറങ്ങളാണ് ഭഗവതിയുടെ രൂപത്തിന് കൂടുതലും ഉപയോഗിക്കാറ്. കാവിന്റെ മുമ്പിൽ കെട്ടിയുയർത്തുന്ന പന്തലിൽ വെച്ചാണ് തെയ്യം കെട്ടിയാടുന്നത്. തെയ്യത്തിന്റെ നൃത്തച്ചുവടുകളും പാട്ടുകളും കാണികളിൽ ഭക്തിഭാവം ഉണർത്തുന്നു.

## വിവിധ ഭഗവതി തെയ്യങ്ങൾ

* പുതിയ ഭഗവതി 
* വടക്കൻ കൊറ്റൻ ഭഗവതി 
* അണിയറ ഭഗവതി 
* കുറുന്താണി ഭഗവതി 
* കരിഞ്ചാമുണ്ടി 
* പൂമാല ഭഗവതി

## ചിത്രശാല

പ്രമാണം:Bhagavathi theyyam.jpg|ഭഗവതി തെയ്യം


## അവലംബം


## ഇതും കാണുക

* തെയ്യം
* ഭദ്രകാളി

വർഗ്ഗം:തെയ്യങ്ങൾ
സർപ്പശലഭം

ലോകത്തിലെ വലിയ നിശാശലഭങ്ങളിൽ ഒന്നാണ് **അറ്റ്‌ലസ് ശലഭം** അഥവാ **സർപ്പശലഭം** (Atlas Moth) . നേരത്തെ അറ്റ്ലസ് ശലഭത്തിന്റെ ഉപവർഗമായി കണക്കാക്കിയിരുന്ന *Attacus taprobanis* ആണ്  ദക്ഷിണ ഇന്ത്യയിലും ശ്രീലങ്കയിലും കാണപ്പെടുന്നത്.

ചിറകുകളുടെ വിസ്താരത്താൽ ഇതാണ് ലോകത്തെ ഏറ്റവും വലിയ നിശാശലഭം എന്നു കരുതിയിരുന്നു. എന്നാൽ സമീപകാലപഠനങ്ങൾ പ്രകാരം ന്യൂ ഗിനിയിലെയും വടക്കേ ആസ്ത്രെലിയയിലെയും ഹെർക്കുലീസ് നിശാശലഭം ഇതിനേക്കാൾ വലിയതാണെന്നു കാണുന്നു. അവയുടെ ചിറകുകളുടെ വിസ്താരവും കൂടുതലാണ്. 

നിബിഡവനപ്രദേശങ്ങളിലാണ് ഇവയെ കണ്ടുവരുന്നത്. ഇരുചിറകുകളും വിടർത്തുമ്പോൾ 240 മില്ലീമീറ്റർ നീളമുണ്ട്. ചെമപ്പ് കലർന്ന തവിട്ടുനിറമാണ് ഇതിന്. മുൻചിറകുകളിൽ പാമ്പിന്റെ കണ്ണുകളെപ്പോലെ കറുത്ത പൊട്ടുകളുണ്ട്. ശത്രുക്കളിൽനിന്ന് രക്ഷനേടാൻ ഇതുപകരിക്കുന്നു. മുൻ-പിൻ ചിറകുകളിൽ വെളുത്ത നിറത്തിൽ ത്രികോണ അടയാളങ്ങളുണ്ട്. ചിറകുകൾക്കു പിന്നിൽ പാമ്പിന്റെ തലയുടെ രൂപമുള്ളതിനാൽ സ്‌നേക്‌സ് ഹെഡ് എന്നും ഇതിനെ വിളിക്കുന്നുണ്ട്. സാധാരണ ശലഭങ്ങളെപ്പോലെ ജീവിതചക്രമുള്ള ഇവ നിത്യഹരിതവൃക്ഷങ്ങളുടെ ഇലകളിലാണ് മുട്ടയിടുന്നത്. കറുപ്പ്, ബ്രൗൺ, പർപ്പിൾ നിറങ്ങളിൽ അറ്റ്‌ലസ് ശലഭങ്ങളെ കണ്ടെത്തിയിട്ടുണ്ട്. ഈ ശലഭങ്ങൾക്ക് രണ്ടുമാസം മാത്രമേ ആയുസ്സുള്ളൂ. അറ്റ്‌ലസ് ശലഭങ്ങൾ ആവാസവ്യവസ്ഥയിൽനിന്ന് അധികദൂരം പറന്നുപോകാറില്ല. 

തെക്കുകിഴക്കൻ ഏഷ്യയിലെ വനമേഖലകളിൽ ഈർപ്പമുള്ള പ്രദേശങ്ങളിലാണ് ഇവയെ കണ്ടുവരാറുള്ളത്. സാധാരണഗതിയിൽ 10 മുതൽ 12 ഇഞ്ചുവരെയാണ് വിടർത്തിയ ചിറകുകളുടെ നീളം. ഈ വിഭാഗത്തിലെ ആൺശലഭങ്ങളേക്കാൾ പെൺശലഭങ്ങൾക്കാണ് വലിപ്പവും ഭംഗിയും കൂടുതൽ. രണ്ടാഴ്ച മാത്രം നീണ്ടു നിൽക്കുന്ന വർണ ശബളമായ ജീവിതത്തിൽ ഈ ശലഭങ്ങൾ ആഹാരം കഴിക്കാറില്ല.  പുഴുവായിരിക്കെ ആഹരിച്ചതിന്റെ കരുതൽ ഉപയോഗപ്പെടുത്തിയാണ് പ്രജനനത്തിനു  മാത്രമായുള്ള ജീവിതം നയിക്കുന്നത്. വായ ഭാഗം തീരെ വികാസം പ്രാപിക്കാറില്ല. പെണ്ണിന്റെ പ്രത്യേക ഹോർമോൺ ഗന്ധത്തിൽ ആകൃഷ്ടരായാണ് ആൺ ശലഭം എത്തുന്നത്. 

ഇലകൾ കോട്ടിവളച്ചു പട്ടുനൂൽ കൊണ്ടു നെയ്താണ് പുഴു സമാധിയിരിക്കുന്നത്. നാലാഴ്ച കൊണ്ടു ഇവ ശലഭങ്ങളായി വെളിയിൽ വരും. പട്ടുനൂലിനു വേണ്ടി ഇന്ത്യയിൽ ചിലയിടങ്ങളിൽ അറ്റ്‌ലസ് ശലഭങ്ങളെ വാണിജ്യാടിസ്ഥാനത്തിൽ വളർത്താറുണ്ട്.

## കൂടുതൽ വിവരങ്ങൾ

## ജീവിതചക്രം

പ്രമാണം:Attacus taprobanis by Balakrishnan Valappil (5959648133).jpg|പുഴു
പ്രമാണം:Attacus taprobanis-Kadavoor-2018-06-06-001.jpg|പുഴു
പ്രമാണം:Attacus taprobanis by Balakrishnan Valappil (5959648137).jpg|കൊക്കൂൺ
പ്രമാണം:Attacus taprobanis by Balakrishnan Valappil (5960210908).jpg|ശലഭത്തിന്റെ തല
പ്രമാണം:AttacusAtlasWyn.jpg|ആൺ ശലഭം
പ്രമാണം:Attacus taprobanis-Kadavoor-2018-07-13-001.jpg|പെൺ ശലഭം
പ്രമാണം:Attacus taprobanis 2.jpg|നാഗശലഭം
File:Atlas_Moth-Attacus_taprobanis_05.jpg
File:Atlas_Moth-Attacus_taprobanis_02.jpg
File:Atlas_Moth-Attacus_taprobanis_03.jpg
File:Atlas_Moth-Attacus_taprobanis_01.jpg


## അവലംബം

## പുറത്തേക്കുള്ള കണ്ണികൾ

വർഗ്ഗം:നിശാശലഭങ്ങൾ
വർഗ്ഗം:ഏഷ്യയിലെ ശലഭങ്ങൾ
വർഗ്ഗം:ജപ്പാനിലെ നിശാശലഭങ്ങൾ
ഗൗതം ഘോഷ്

ഒരു ബംഗാളി ചലച്ചിത്രസംവിധായകനും, നിർമ്മാതാവും, നടനുമാണ് **ഗൗതം ഘോഷ്** (ബംഗാളി: গৌতম ঘোষ). 16 ദേശീയ ചലച്ചിത്രപുരസ്കാരങ്ങളും, നിരവധി അന്തർദേശീയ ചലച്ചിത്രപുരസ്കാരങ്ങളും ഇദ്ദേഹം നേടിയിട്ടുണ്ട്. 
## പ്രധാന ചലച്ചിത്രങ്ങൾ
* മാഭൂമി (1979)
* ദഖൽ (1981)
* പാർ (1984)
* അന്തർജാലി ജാത്ര (1987)
* പത്മ നാദിർ മാജി (1992) 
* പതംഗ് (1993) 
* ഗുഡിയ (1997) 
* അബർ അരന്യേ (2003)
* യാത്ര (2006)
* കാൽബേല (2009)
* മീറ്റിങ്ങ് എ മൈൽസ്റ്റോൺ  (ഉസ്താദ് ബിസ്മില്ലാ ഖാനെകുറിച്ചുള്ള ഡോക്യുമെന്ററി)
* മനേർ മാനുഷ് (2010)

## പുരസ്കാരങ്ങൾ
* Hungry Autumn - Oberhausen Film Festival 1978
* Land of Sand Dunes  - ദേശീയ ചലച്ചിത്രപുരസ്കാരം - മികച്ച ഡോക്യുമെന്ററി  (1986)
* മീറ്റിങ്ങ് എ മൈൽസ്റ്റോൺ  (ഉസ്താദ് ബിസ്മില്ലാ ഖാനെകുറിച്ചുള്ള ഡോക്യുമെന്ററി) കാൻസ് ചലച്ചിത്രമേലയിൽ പ്രത്യേക പ്രദർശനം
* മാഭൂമി - ദേശീയ ചലച്ചിത്രപുരസ്കാരം മികച്ച പ്രാദേശിക ചലച്ചിത്രം (തെലുങ്ക്) (1980), Participated at Karlovyvary Film Festival, Cairo & Sidney Film Festivals
* ദഖൽ - ദേശീയ ചലച്ചിത്രപുരസ്കാരം Golden Lotus for Best Feature Film (1982], Silver Medal at Figuera De Foz, Portugal (1982), Ecumenical Jury Prize for Human Rights Festival at Strasbourg, France(1982.Also participated in London, Sidney, Locarno & Directors’ Fortnight at Cannes Film Festival (1982)
*പാർ -  ദേശീയ ചലച്ചിത്രപുരസ്കാരം Best Actor - (Naseeruddin Shah), Best Actress - (Shabana Azmi), Best Hindi Feature Film (1985), Best Actor award Venice Film Festival (1985) Naseeruddin Shah, UNESCO Award at Venice Film Festival, Fipresci Awards, Red Cross Award at Verna Film Festival (1987). Filmare Awards for Best Director & Best Screenplay, Participated in Montreal, Hawaii, Amsterdam, Chicago, New York, and Los Angeles
## അവലംബം

## പുറമെ നിന്നുള്ള കണ്ണികൾ
* 
* Profile at calcuttaweb.com 
* Official Website 
*In Conversation with Goutam Ghose 
*PORTRAIT OF A DIRECTOR 

വർഗ്ഗം:ബംഗാളി ചലച്ചിത്രസംവിധായകർ
വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:1950-ൽ ജനിച്ചവർ
വയങ്കതൻ

നാട്ടിൻ പുറങ്ങളിലും കാവുകളിലും എല്ലാകാലത്തും കാ​ണപ്പെടുന്ന ശലഭങ്ങളാണ് **വയങ്കതൻ** (Rustic). ചിറകുകൾക്ക് തവിട്ടുകലർന്ന മഞ്ഞനിറം. വയങ്കത (Flacourtia montana) അല്ലെങ്കിൽ ചളിര് എന്ന മരത്തിന്റെ തളിരിലകളിൽ മുട്ടയിടുന്നതു കൊണ്ട് മലയാളത്തിൽ **വയങ്കതൻ** എന്നറിയപ്പെടുന്നു. 

## വിവരണം
വളരെ താഴ്ന്നു പറക്കുന്നവരാണ് ഇക്കൂട്ടർ. വേഗത്തിൽ പറക്കാനും ഇവയ്ക്ക് കഴിയില്ല. തേനുണ്ണാനാണ് ഇവയ്ക്ക് താല്പര്യം. ആൺശലഭങ്ങൾ കൂട്ടത്തോടെ മണ്ണിൽ വന്നിരിക്കുന്നവരാണ്. വയങ്കതന്റെ ചിറകിൽ മുകളറ്റത്ത് ഇരുണ്ട കറുപ്പുനിറവും നടുവിൽ വെള്ള കലർന്ന മഞ്ഞനിറവുമാണ്. വേനൽ കാലത്താണ് ഇവ മുട്ടയിടുന്നത്. വയങ്കത സസ്യം പൂക്കുന്നത് വേനൽകാലത്തായതിനാലാണിത്. ഇവയുടെ മുട്ടകൾക്ക് മഞ്ഞനിറമാണ്. ലാർവയുടെ തലയുടെ ഭാഗം ഇളം മഞ്ഞനിറവും ബാക്കി ഭാഗം കറുപ്പ് കലർന്ന ഇരുണ്ട നിറവുമാണ്. പുഴുവിന്റെ ദേഹത്ത് മുള്ളുകളുണ്ട്. പ്യൂപ്പ ഏറെ ഭംഗിയുള്ളതാണ്. പ്യൂപ്പയ്ക്ക് മഞ്ഞനിറത്തിലും വെള്ളി നിറത്തിലും സ്വർണ്ണ നിറത്തിലും ഉള്ള ഭാഗങ്ങൾ ഉണ്ട്.
## ചിത്രശാല

File:Rustic-or-cupha-erymanthis-from-Koovery.jpg|വയങ്കതൻ ശലഭം കൂവേരി, കേരളം
File:Rustic_(Cupha_erymanthis)_in_Talakona_forest,_AP_W_IMG_8212.jpg|ചിറ്റൂർ ജില്ല, ആന്ധ്രാപ്രദേശ്
File:Rustic Cupha erymanthis by kadavoor.JPG| എറണാകുളം ജില്ലയിലെ കടവൂര് നിന്നു
File:Cupha erymanthis.JPG|കണ്ണൂർ ചന്ദനക്കാംപാറയിൽ നിന്ന്
File:Cupha Erymanthis Alappuzha.jpg|thumb|ആലപ്പുഴയിൽ നിന്ന്


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർക്കല നഗരസഭ

കേരളത്തിലെ തിരുവനന്തപുരം ജില്ലയിലെ  വർക്കല താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് **വർക്കല**. തലസ്ഥാന നഗരമായ തിരുവനന്തപുരത്തു നിന്നും 30 കിലോമീറ്റർ വടക്കു മാറി വർക്കല പട്ടണം തീരപ്രദേശത്തോട് ചേർന്ന് സ്ഥിതിചെയ്യുന്നു. പ്രസിദ്ധ തീർത്ഥാടന കേന്ദ്രമായ ശിവഗിരിമഠവും പാപനാശം കടപ്പുറവും വർക്കല പട്ടണത്തിലാണ്.

## പേരിനുപിന്നിൽ
ബ്രഹ്മാവിന്റെ ശാപത്തിൽ നിന്നും, മോക്ഷം നേടാനായി ദേവഗണങ്ങൾ പൂജാദികർമ്മങ്ങൾ നടത്തിയത് ഇവിടെയാണത്രെ. ഈ പുണ്യസ്ഥലം തിരഞ്ഞെടുക്കാൻ നാരദർ തന്റെ **വൽക്കലം** ഊരിയെറിഞ്ഞു. വൽക്കലം വീണസ്ഥലം പിന്നീട് വർക്കലയായി അറിയപ്പെട്ടു. ദേവന്മാർ ശാപമോക്ഷാർത്ഥം മോക്ഷപൂജ നടത്തിയ സ്ഥലമാണിത്. പൂജാനന്തരം തങ്ങളുടെ പാപനാശനത്തിനായി കടൽക്കരയിൽ തർപ്പണാദികൾ നടത്തുകയുണ്ടായി. തന്മൂലം കടൽത്തീരം പാപനാശം എന്ന് അറിയപ്പെട്ടു.

## ഭൂപ്രകൃതി

## ആരാധനാലയങ്ങൾ

## അതിരുകൾ
*വടക്ക് -- 
*കിഴക്ക് -- 
*തെക്ക് -- 
*പടിഞ്ഞാറ് -- 

## പ്രമുഖ സ്ഥലങ്ങൾ

## നഗരസഭാ വാർഡുകൾ

## അവലംബം
കുപ്പം പുഴ

കർണ്ണാടകയിലെ പാടിനെൽക്കാവ് റിസർവ് വനത്തിൽ നിന്നും ഉത്ഭവിച്ച് കേരളത്തിലൂടെ ഒഴുകി അറബിക്കടലിൽ പതിക്കുന്ന നദിയാണ് **കുപ്പം പുഴ**. കേരളത്തിൽ ഉദയഗിരി ഗ്രാമപഞ്ചായത്തിലെ വായികമ്പപുഴയും മാമ്പൊയിൽ പുഴയും ചീക്കാട് മണക്കടവ് പുഴയും മുക്കടയിൽ ഒന്നുചേർന്ന് ഒഴുകി(മൂന്ന് കടവുകൾ ഒന്നുചേർന്ന്ഒഴുകുന്ന സ്ഥലം മുക്കടവ് എന്നത് ലോപിച്ച് മുക്കട എന്ന പേര് പേര് വന്നു), ആലക്കോട് ഗ്രാമപഞ്ചായത്ത്,ചപ്പാരപ്പടവ്ഗ്രാമ പഞ്ചായത്ത് പരിയാരം ഗ്രാമപഞ്ചായത്ത്,ഏഴോം ഗ്രാമപഞ്ചായത്ത് തുടങ്ങിയ പഞ്ചായത്തുകളിലൂടെയും, തളിപ്പറമ്പ് നഗരസഭയിലൂടെയും 88 കിലോമീറ്റർ ദൂരം ഒഴുകി അഴീക്കൽ വച്ച് വളപട്ടണം പുഴയുമായി ചേർന്ന് കുപ്പം പുഴ അറബിക്കടലിൽ പതിക്കുന്നു. ഈ പുഴയിലെ ഒന്നാമത്തെ പാലം മുക്കടയിലെ സ്റ്റീൽ നടപ്പാലവും അവസാനത്തെ പാലം മാട്ടൂൽ; മടക്കര പാലവും ആണ്.വിവിധ സ്ഥലങ്ങളിൽ അതിൽ പുഴ രണ്ടായി പിരിഞ്ഞു ഒഴുകി അതി മനോഹര തുരുത്തുകളും കുപ്പം പുഴയിൽ ഉണ്ട് . കണ്ഠമംഗലം പുഴ എന്നൊരു നാമവും കുപ്പം പുഴക്ക് ഉള്ളതായ് പറയപ്പെടുന്നു.name="chpv_vikasana_rekha">ചപ്പാരപ്പടവ് ഗ്രാമപഞ്ചായത്ത് 1996ൽ പുറത്തിറക്കിയ വികസന രേഖ ഇതിനെ **പഴയങ്ങാടിപ്പുഴ** എന്നും **കിള്ളാ നദി** എന്നും പറയാറുണ്ട്. കേരളത്തിലെ ഏറ്റവും ആഴം കൂടിയ പുഴയാണിത്. 

ആലക്കോട് ഗ്രാമപഞ്ചായത്തിലൂടെ 12 കിലോമീറ്റർ ഒഴുകി, വീമ്പുംകാവ് വഴിയാണ് ചപ്പാരപ്പടവ് ഗ്രാമപഞ്ചായത്തിൽ ഈ പുഴ എത്തിച്ചേരുന്നത്..  റോഡുകളുടെ ആവിർഭാവവും, പുഴയിലെ ജലത്തിന്റെ അളവിൽ വന്ന വൻ വ്യത്യാസവും കാരണം പണ്ടുകാലത്ത് നടത്തിയിരുന്ന ബോട്ട് സർവ്വീസുകൾ നിർത്തിവെച്ചു. പഴയങ്ങാടി എത്തും മുന്നേ, പന്നിയൂർ ഭാഗത്തുനിന്നും ഉദ്ഭവിച്ച മറ്റൊരു കൈവഴിപ്പുഴ ഈ പുഴയോട് ചേരുന്നു.

ജലഗതാഗതത്തിനായി നിർമ്മിച്ച സുൽത്താൻതോടു് വഴി കുപ്പം പുഴയെ രാമപുരം പുഴയുമയി ബന്ധിപ്പിച്ചിട്ടുണ്ടു്

## ചിത്രശാല

പ്രമാണം:Koovery-River.jpg|കൂവേരിയിൽ നിന്നുമുള്ള ഒരു വിശാലദൃശ്യം
File:Koovery men made check dam panoramic view.jpg|പുഴയ്ക്ക് കുറുകെ കൂവേരിയിൽ 1996ൽ പണിത തടയണയുടെ തൂക്കുപാലത്തിൽ നിന്നുള്ള വിശാലദൃശ്യം
File:Kuppam_River_at_Pazangadi.jpg|പഴയങ്ങാടിയിൽ നിന്നുള്ള ദൃശ്യം
File:River_kuppam_at_eruvatty.JPG|എരുവാട്ടിയിൽ നിന്നുള്ള ദൃശ്യം


## അവലംബം


വർഗ്ഗം:കേരളത്തിലെ നദികൾ
ജുറാസ്സിക്‌ പാർക്ക്‌ III

2001-ൽ പുറത്തിറങ്ങിയ ഒരു സയൻസ്-ഫിക്ഷൻ ഇംഗ്ലീഷ് ചലച്ചിത്രമാണ് **ജുറാസ്സിക്‌ പാർക്ക്‌ III**.

ജുറാസ്സിക്‌ പാർക്ക്‌ പരമ്പരയിലെ മുന്നാമത്തെ ചലച്ചിത്രം ആണ് ഇത് .
## അവലംബം

## ഇതും കാണുക
*ദി ലോസ്റ്റ്‌ വേൾഡ്: ജുറാസ്സിക്‌ പാർക്ക്‌
*ജുറാസ്സിക്‌ പാർക്ക്‌
വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
സൗമിത്ര സെൻ

കൊൽക്കത്ത ഹൈക്കോടതിയിലെ ജഡ്ജിയാണ് സൌമിത്ര സെൻ. 1958 ജനുവരി 22 ന് ജനിച്ച അദ്ദേഹം, ഗുവാഹാട്ടിയിലെ ഡോൺ ബോസ്കോ സ്കൂളിലെ വിദ്യാഭ്യാസത്തിന് ശേഷം ഗുവഹാട്ടി കൊമേഴ്സ് കോളേജിൽ നിന്ന് ബി. കോം ബിരുദം നേടി. തുടർന്ന് കൊൽക്കത്ത യൂണിവേഴ്സിറ്റി ലോ കോളേജിൽ നിന്ന് നിയമ ബിരുദം നേടിയ സെൻ 1984 ഫെബ്രുവരി 13 ന് അഭിഭാഷകനായി എൻറോൾ ചെയ്തു. ഭരണഘടന നിയമത്തിലും - സിവിൽ നിയമത്തിലും അസ്സൽ, അപ്പീൽ തലങ്ങളിൽ  നിരവധി കേസുകളിൽ കൊൽക്കത്ത ഹൈക്കോടതിയിൽ അഭിഭാഷകനായി അദ്ദേഹം സേവനമനുഷ്ഠിച്ചു. 2003 ഡിസംബർ 3 ന് സൌമിത്ര സെന്നിനെ കൊൽക്കത്ത ഹൈക്കോടതിയിലെ സ്ഥിരം ജഡ്ജിയായി തെരഞ്ഞെടുത്തു.

അഴിമതി ആരോപണങ്ങൾ ഉയർന്നതിനെ തുടർന്ന്  രണ്ടുവർഷമായി ജസ്റ്റിസ് സെൻ ജുഡീഷ്യൽ പ്രവർത്തനങ്ങളിൽനിന്ന് മാറിനിൽക്കുകയാണ്. ഇന്ത്യൻ പാർലമെന്റിന്റെ ഉപരിസഭയായ രാജ്യസഭയിൽ സെന്നിനെ ജഡ്ജി സ്ഥാനത്തു നിന്നും നീക്കുന്നതിനായുള്ള ഇംപീച്ച്മെന്റ് നടപടികൾ ശരിവച്ചു.  ഉപരാഷ്ട്രപതിയും രാജ്യസഭാ അധ്യക്ഷനുമായ ഹമീദ് അൻസാരി നിയോഗിച്ച മൂന്നംഗസമിതിയാണ് സെന്നിനെ ഇംപീച്ച് ചെയ്യാൻ ശുപാർശ ചെയ്തത്. സമിതി റിപ്പോർട്ട് ഉപരാഷ്ട്രപതിക്ക് സമർപ്പിച്ചതിനെ തുടർന്ന് രാജ്യസഭാംഗം സീതാറാം യെച്ചൂരി ഇംപീച്ച്മെന്റ് പ്രമേയം അവതരിപ്പിച്ചു മൂന്നിൽ രണ്ടു് ഭൂരിപക്ഷത്തോടെ പ്രമേയം പാസ്സായി. സൌമിത്ര സെന്നിന് രാജ്യസഭ മുൻപാകെ തന്റെ ഭാഗം ന്യായീകിരിക്കാനുള്ള അവസരംവും നൽകിയിട്ടുണ്ട്. ഇത്തരത്തിൽ ഇംപീച്ച്മെന്റ് നടപടിക്ക് വിധേയനാകുന്ന രണ്ടാമത്തെ ന്യായാധിപനാണ് സൌമിത്ര സെൻ. 2011 ആഗസ്റ്റ് പതിനെട്ടിന് സൌമിത്ര സെനിനെതിരായ പ്രമേയം രാജ്യസഭ വോട്ടിനിട്ട് വിജയിപ്പിച്ചു. സ്വതന്ത്ര ഇന്ത്യയുടെ  ചരിത്രത്തിൽ ആദ്യമായാണ് ഒരു ന്യായാധിപൻ അഴിമതി ആരോപണത്തിനു് രാജ്യസഭയിൽ ഇംപീച്ചു്മെന്റിനു് വിധേയനായതു്.

രാജ്യസഭ ഇംപീച്ച്മെന്റ് പ്രമേയം പാസ്സാക്കിയതിനെ തുടർന്ന് 2011 സെപ്റ്റംബർ 5- ന് ഈ പ്രമേയം ലോക്‌സഭ  പരിഗണനയ്കെടുക്കാനിരിക്കെ, ജസ്റ്റിസ് സൌമിത്രസെൻ തന്റെ പദവി രാജിവെച്ചുകൊണ്ടുള്ള കത്ത് രാഷ്ട്രപതിക്ക് സമർപ്പിച്ചു. 2011 സെപ്റ്റംബർ 1 സമർപ്പിച്ച രാജി 2011 സെപ്റ്റംബർ 4 ന് പ്രസിഡന്റ് അംഗീകരിച്ചതിന്റെ പശ്ചാത്തലത്തിൽ ഇംപീച്ച്മെന്റ് നടപടികൾ അവസാനിപ്പിക്കാൻ ലോക്‌സഭ തീരുമാനിച്ചു. ഇത്തരത്തിൽ ഇംപീച്ച്മെന്റ് ചെയ്യപ്പെടുന്ന ഇന്ത്യയിലെ ആദ്യ ജഡ്ജി എന്ന പേര് ഒഴിവാക്കുവാൻ സൌമിത്രസെന്നിന് കഴിഞ്ഞതായി വിലയിരുത്തപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:1958-ൽ ജനിച്ചവർ

വർഗ്ഗം:ജനുവരി 22-ന് ജനിച്ചവർ

വർഗ്ഗം:ഇന്ത്യയിലെ ന്യായാധിപന്മാർ
മൂങ്ങക്കണ്ണൻശലഭം

ഇളംമഞ്ഞ കലർന്ന തവിട്ടുനിറമുള്ള വലിയ നിശാശലഭങ്ങളാണ്  **മൂങ്ങക്കണ്ണൻശലഭങ്ങൾ**(Owlet Moth). 35,000 ത്തോളം വ്യത്യസ്തയുനം ശലഭങ്ങൾ ഈ കുടുംബത്തിലുണ്ട്.  Lepidoptera യിലെ ഏറ്റവും വലിയ ജീവികുടുംബം ഇതാണെന്ന് കരുതപ്പെടുന്നു.

മൂങ്ങയുടെ കണ്ണുകൾ പോലെ വലിയ രണ്ട് അടയാളങ്ങൾ ഇവയുടെ മുൻചിറകുകളിൽ കാണാം. ദൂരെ നിന്ന് നോക്കുമ്പോൾ മൂങ്ങയോ പൂച്ചയോ ആയി തോന്നുന്നതിനാൽ പക്ഷികളും ഓന്തുകളുമൊന്നും ഈ ശലഭത്തിന്റെ അടുത്തേയ്ക്ക് വരാൻ മടിയ്ക്കും. വവ്വാലുകൾ ഇരപിടിയ്ക്കാൻ ഉപയോഗിക്കുന്ന അൾട്രാസോണിക്ക് ശബ്ദങ്ങളെ തിരിച്ചറിയാൻ ഈ ശലഭങ്ങൾക്ക് കഴിവുണ്ട്.

## അവലംബം

വർഗ്ഗം:നിശാശലഭ കുടുംബങ്ങൾ
ബുദ്ധദേവ് ദാസ്ഗുപ്ത

ഒരു ബംഗാളി ചലച്ചിത്രസംവിധായകനും, തിരക്കഥാകൃത്തും, കവിയുമായിരുന്നു **ബുദ്ധദേവ് ദാസ്ഗുപ്ത** (11 ഫെബ്രുവരി 1944 &ndash; 10 ജൂൺ 2021 (ബംഗാളി: বুদ্ধদেব দাশগুপ্ত). ഇദ്ദേഹത്തിന്റെ അഞ്ച് ചിത്രങ്ങൾ മികച്ച ചലച്ചിത്രത്തിനുള്ള ദേശീയ ചലച്ചിത്രപുരസ്കാരങ്ങൾക്ക് അർഹമായിട്ടുണ്ട്. രണ്ട് തവണ മികച്ച സംവിധായകനുള്ള ദേശീയ ചലച്ചിത്രപുരസ്കാരങ്ങളും നേടി. 1988-ലും 1994-ലും ബെർലിൻ ചലച്ചിത്രമേളയിൽ ഗോൾഡൻ ബെർലിൻ ബെയർ പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.
## പ്രധാന ചലച്ചിത്രങ്ങൾ
*സമയേർ കച്ചേ (1968) (ഹ്രസ്വചിത്രം)
*ദൂരത്വ (1978) (Distance)
*നീം അന്നപൂർണ്ണ (1979) (Bitter Morsel)
*ഗ്രിഹജുദാ (1982) (The Civil War)
*അന്ധി ഗാലി (1984) (Blind Alley)
*ഫേരാ (1988) (The Return)
*ഭാഗ് ബഹാദൂർ (1989) (The Tiger Man)
*തഹാദേർ കഥാ (1992) (Their Story)
*ചരാചർ (1993) (Shelter of the Wings)
*ലാൽ ദർജ (1997) (The Red Door)
*ഉത്തര (2000) (The Wrestlers)
*മൻദോ മേയാർ ഉപാഖ്യാൻ (2002) (A Tale of a Naughty Girl)
*സ്വപ്നേർ ദിൻ (2004) (Chased by Dreams)
*അമി, യാസിൻ അർ അമർ മധുബാല (2007) (The Voyeurs)
*കാൽപുരുഷ് (2008) (Memories in the Mist)
*ജനാല (2009) (The Window)

## പുരസ്കാരങ്ങൾ
;2008 Spain International Film Festival
*ലൈഫ് ടൈം അച്ചീവ്മെന്റ് അവാർഡ്.
;2007 Athens International Film Festival
* Golden Athena Award 
;ദേശീയ ചലച്ചിത്രപുരസ്കാരം 
* മികച്ച ചലച്ചിത്രം
** 1989: ഭാഗ് ബഹാദൂർ 
** 1993: ചരാചർ
** 1997: ലാൽ ദർജ
** 2002: മൻദോ മേയാർ ഉപാഖ്യാൻ
** 2008: കാൽപുരുഷ്
*മികച്ച സംവിധാനം
** 2000: ഉത്തര 
** 2005: സ്വപ്നേർ ദിൻ 
*മികച്ച പ്രാദേശിക ചലച്ചിത്രം (ബംഗാളി)
** 1978: ദൂരത്വ 
** 1993: തഹാദേർ കഥാ
; Berlin International Film Festival
* 38th Berlin International Film Festival|1988: Golden Bear: ഫേരാ, *Nominated*
* 44th Berlin International Film Festival|1994: Golden Bear: ചരാചർ: *Nominated*
; Venice Film Festival
*2000: Golden Lion: ഉത്തര (The Wrestler): *Nominated* 
* 2000: Special Director Award: ഉത്തര  (The Wrestler)

## അവലംബം

* 
## പുറമെ നിന്നുള്ള കണ്ണികൾ
*
*Three Films of Buddhaddeb Dasgupta 
*Merchant of Dreams: Buddhadeb Dasgupta gets lifetime achievement award at the Spain International Film Festival
*Interview-based profile on Write2kill.in

വർഗ്ഗം:ബംഗാളി ചലച്ചിത്രസംവിധായകർ
വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:1944-ൽ ജനിച്ചവർ
കാട്ടുപാത്ത

വംശനാശഭീഷണി നേരിട്ടുകൊണ്ടിരിക്കുന്ന ഒരു ചിത്രശലഭമാണ് **കാട്ടുപാത്ത** (Lesser Gull) (*Cepora nadina*).

മിക്കപ്പോഴും കാടിനകത്തുതന്നെയാണ് ഇവയുടെ താമസം. പൊതുവേ മഴക്കാലത്തിന് ശേഷമാണ് ഇവയെ ധാരാളമായി കണ്ടുവരുന്നത്. വെയിൽ കായാൻ ഇഷ്ടപ്പെടുന്നവരാണ് ആൺശലഭങ്ങൾ. പെൺശലഭങ്ങൾ തണലത്ത് മറഞ്ഞിരിക്കാനാണ് താല്പര്യം കാണിക്കുന്നത്. വളഞ്ഞ് പുളഞ്ഞാണ് പറക്കൽ. താരതമ്യേന വേഗം കുറവാണിവയ്ക്ക്. തണലിൽ മറഞ്ഞിരിക്കുന്നവയായതിനാൽ പെൺശലഭത്തെ കാണുക പ്രയാസമാണ്. 

ചിറകിന്റെ മുകൾഭാഗം മങ്ങിയ വെള്ളനിറമാണ്. ഈ ചിത്രശലഭത്തിന്റെ നിറം മഴക്കാലത്തും വേനൽക്കലത്തും വ്യത്യാസമുണ്ടാകാറുണ്ട്. തോട്ടവിളസസ്യങ്ങളിലാണ് ഇവ മുട്ടയിടുന്നത്.  

## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വങ്കണനീലി

ജിയോമെട്രീഡെ കുടുംബത്തിൽ പെട്ട ഈ നിശാശലഭം ഇന്ത്യയിൽ കണ്ടുവരുന്നു. ഇവയെ ആദ്യമായി കണ്ടെത്തുന്നതും കൂടുതലായി കണ്ടുവരുന്നതും കേരളത്തിലാണ്. വങ്കണമരത്തിന്റെ ഇലകളിൽ മുട്ടയിടുന്നതുകൊണ്ടാണ് നീലനിറമുള്ള ഈ ശലഭത്തിന് **വങ്കണനീലി** (Blue Tiger Moth‌) എന്ന പേർ ലഭിച്ചത്. കാരണം വങ്കണനീലിയുടെ ലാർവപ്പുഴുക്കൾ വങ്കണയുടെ ഇല മാത്രമേ ഭക്ഷണമാക്കുകയുള്ളൂ. പകൽസമയത്തും ഇവ പറന്നു നടക്കുന്നതിനാൽ ചിത്രശലഭമാണെന്ന് തെറ്റിദ്ധരിക്കാറുണ്ട്. അത് വെറും തെറ്റിദ്ധാരണ മാത്രമാണ്. ഇവ നിശാശലഭങ്ങളാണ്. ഇവ കൂടുതലായും കാണപ്പെടുന്നത് വൈകുന്നേരം സമയത്താണ്. എങ്കിലും ഇവ രാത്രിയിലും കാണാറുണ്ട്. ഇവയുടെ ലാർവ്വകൾക്ക്  മഞ്ഞനിറമാണ്, ശരീരത്തിൽ നീലവരകളും കറുത്ത കുത്തുകളും കാണാം. എന്തുകൊണ്ടും വളരെ ഭംഗിയാണ് ഇവയുടെ ലാർവകളെ കാണാൻ. സ്പർശിക്കുകയാണെങ്കിൽ പാമ്പിനെ പോലെ തല ഉയർത്തുന്ന ശീലം ഇവയുടെ ലാർവ്വകൾക്കുണ്ട്. ശലഭത്തിൻറെ ശരീരത്തിലും കറുത്ത പുള്ളികൾ കാണാം .ഇവയുടെ മുൻചിറകുകളുടെ അരികുകൾക്ക് കറുപ്പ് നിറം ആണ്. ചിറകുകൾ പിടച്ചടിക്കുന്നത് പോലെ ചലിപ്പിച്ച് ഒരു പ്രത്യേക രീതിയിലാണ് ഇവ പറക്കുന്നത്.

ഇവയും വംശനാശത്തിന്റെ വക്കിലെത്താൻ സാധ്യതയുള്ളവയാണ്. ഇവ വങ്കണയിലാണ് മുട്ടയിടുന്നത്. എന്നാൽ മനുഷ്യർ വങ്കണമരങ്ങൾ കൂടുതലായി വെട്ടി നശിപ്പിക്കുന്നതിനാൽ ഇവയുടെ വംശത്തിനും നാശം സംഭവിക്കുന്നു.

## ചിത്രശാല


File:BlueTigerMothCat-Dysphanias-Amjith.jpg
File:BlueTigerMothCat-Dysphanias-Amjithps.jpg
File:Blue Tiger Moth.JPG|വങ്കണനീലി
File:Blue Tiger Moth1.jpg| തിരുവനന്തപുരം ജില്ലയിലെ അരുവിക്കര നിന്ന്

 കേരളത്തിലെ ആലപ്പുഴ ജില്ലയിലെ , അർത്തുങ്കൽ നിന്നും.

## അവലംബം

## പുറം കണ്ണികൾ

വർഗ്ഗം:നിശാശലഭങ്ങൾ
തേനീച്ച ശലഭം

തേനീച്ചയോടും കടന്നലിനോടും സാദൃശ്യമുള്ള നിശാശലഭമാണ് **തേനീച്ച ശലഭം** (Bee Hawk-moth). സന്ധ്യാസമയത്താണ് ഇവയെ കൂടുതലായി കാണുന്നത്. പകൽ സമയങ്ങളിലും ഇവ പുറത്തിറങ്ങാറുണ്ട്. തേനീച്ചയുടേതുപോലുള്ള നിറമില്ലാത്ത ചിറകുകളാണ് ഇവയുടെ പ്രത്യേകത. കൊക്കൂണുകളിൽ നിന്ന് പുറത്ത് വരുമ്പോൾ മറ്റുനിശാശലഭങ്ങളുടേതുപോലെ ഇവയുടെ ചിറകുകളിലും ശല്ക്കങ്ങൾ ഉണ്ടാകും. പിന്നീട് അത് കാലക്രമേണ പൊഴിഞ്ഞു പോകും. 

Hemaris fuciformis MHNT dos.jpg|♂
Hemaris fuciformis MHNT ventre.jpg|♂ △
Hemaris fuciformis - MHNT CUT 2010 0 510 - Dordogne France - female ventral.jpg| ♀ 
Hemaris fuciformis - MHNT CUT 2010 0 510 - Dordogne France -female dorsal.jpg|♀ △


## അവലംബം
	

വർഗ്ഗം:നിശാശലഭങ്ങൾ
വെബ്ഒഎസ്

**വെബ്ഒഎസ്** എൽജി വെബ്ഒഎസ് എന്നും അറിയപ്പെടുന്നു കൂടാതെ മുമ്പ്  ഓപ്പൺ വെബ്ഒഎസ് എച്ച്പി വെബ്ഒഎസ് പാം വെബ്ഒഎസ് എന്നും അറിയപ്പെട്ടിരുന്നു. ഒരു മൊബൈൽ ഓപ്പറേറ്റിംഗ് സിസ്റ്റമായും ഉപയോഗിക്കുന്ന സ്മാർട്ട് ടിവികൾ പോലുള്ള സ്മാർട്ട് ഉപകരണങ്ങൾക്കായുള്ള ഒരു ലിനക്സ് കേർണൽ അടിസ്ഥാനമാക്കിയുള്ള മൾട്ടിടാസ്കിംഗ് ഓപ്പറേറ്റിംഗ് സിസ്റ്റമാണ്. തുടക്കത്തിൽ പാം, ഇങ്ക് വികസിപ്പിച്ചെടുത്തു (ഇത് ഹ്യൂലറ്റ്-പാക്കാർഡ് ഏറ്റെടുത്തു), എച്ച്പി പ്ലാറ്റ്ഫോം ഓപ്പൺ സോഴ്സ് ആക്കി, ആ ഘട്ടത്തിൽ അത് ഓപ്പൺ വെബ്ഒഎസ് ആയി മാറി.

ഈ ഓപ്പറേറ്റിംഗ് സിസ്റ്റം പിന്നീട് എൽജി ഇലക്‌ട്രോണിക്‌സിന് വിറ്റു, കൂടാതെ എൽജി നെറ്റ്‌കാസ്റ്റിന്റെ പിൻഗാമിയായി എൽജി ടെലിവിഷനുകൾക്കായുള്ള ഒരു സ്മാർട്ട് ടിവി ഓപ്പറേറ്റിംഗ് സിസ്റ്റമായി ഇത് പ്രാഥമികമായി നിർമ്മിച്ചു. 2014 ജനുവരിയിൽ, ക്വാൽകോം എച്ച്പിയിൽ നിന്ന് സാങ്കേതിക പേറ്റന്റുകൾ നേടിയതായി പ്രഖ്യാപിച്ചു, അതിൽ എല്ലാ വെബ്ഒഎസ്, പാം പേറ്റന്റുകളും ഉൾപ്പെടുന്നു; അവരുടെ ഉപകരണങ്ങളിൽ ഉപയോഗിക്കാൻ എൽജി അവർക്ക് ലൈസൻസ് നൽകുന്നു.

പ്രീ(Pre), പിക്സി(Pixi), വീർ(Veer) സ്മാർട്ട്‌ഫോണുകൾ, ടച്ച്‌പാഡ് ടാബ്‌ലെറ്റ്, 2014 മുതൽ എൽജിയുടെ സ്‌മാർട്ട് ടിവികൾ, 2017 മുതൽ എൽജിയുടെ സ്‌മാർട്ട് റഫ്രിജറേറ്ററുകൾ, സ്‌മാർട്ട് പ്രൊജക്‌ടറുകൾ എന്നിവയുൾപ്പെടെ 2009-ൽ സമാരംഭിച്ചതിനുശേഷം വെബ്‌ഒഎസിന്റെ വിവിധ പതിപ്പുകൾ നിരവധി ഉപകരണങ്ങളിൽ ഫീച്ചർ ചെയ്‌തിട്ടുണ്ട്.

2022-ന്റെ മധ്യത്തിൽ, പാംസ് വെബ്ഒഎസ് ആപ്പ് കാറ്റലോഗ്(Palm's webOS App Catalog), എസ്ഡികെ(SDK), ഹെൽപ്പ് സിസ്റ്റം എന്നിവയുടെ മുമ്പത്തെ മുഴുവൻ ആർക്കൈവും https://www.webosarchive.com/-ൽ തിരികെ കൊണ്ടുവന്നു.
## ചരിത്രം
### 2009–2010: പാം വഴിയുള്ള ലോഞ്ച്
പാം ഒഎസിന്റെ പിൻഗാമിയായി 2009 ജനുവരിയിൽ പാം വെബ് ഒഎസ്, പിന്നീട് പാം വെബ് ഒഎസ് എന്ന് വിളിക്കപ്പെട്ടു. 2009 ജൂണിൽ സ്പ്രിന്റ് പുറത്തിറക്കിയ യഥാർത്ഥ പാം പ്രീ ആയിരുന്നു ആദ്യത്തെ വെബ്ഒഎസ് ഉപകരണം. പാം പിക്‌സി പിന്തുടർന്നു. പ്രീ, പിക്സി എന്നിവയുടെ നവീകരിച്ച "പ്ലസ്" പതിപ്പുകൾ വെരിസൺ(Verizon), എടി&ടി(AT&T) എന്നിവയ്ക്ക് വേണ്ടി പുറത്തിറങ്ങി.
### 2010–2013: എച്ച്പി ഏറ്റെടുക്കൽ; ഓപ്പൺ വെബ്ഒഎസിന്റെ സമാരംഭം
2010 ഏപ്രിലിൽ എച്ച്പി പാമിനെ ഏറ്റെടുത്തു. മാർക്ക് ഹർഡ് സിഇഒ ആയിരുന്ന സമയത്താണ് പാം ഏറ്റെടുക്കൽ ആരംഭിച്ചത്, എന്നിരുന്നാലും ഏറ്റെടുക്കൽ പൂർത്തിയായതിന് തൊട്ടുപിന്നാലെ അദ്ദേഹം രാജിവച്ചു. പിന്നീട്, വെബ്‌ഒഎസിനെ പുതിയ എച്ച്പി സിഇഒ ലിയോ അപ്പോതെക്കർ ഒരു പ്രധാന ആസ്തിയും വാങ്ങലിനുള്ള പ്രചോദനവും ആയി വിശേഷിപ്പിച്ചു. 1.2 ബില്യൺ ഡോളറിന്റെ ഏറ്റെടുക്കൽ ജൂണിൽ പൂർത്തിയായി. സ്‌മാർട്ട്‌ഫോണുകൾ, ടാബ്‌ലെറ്റുകൾ, പ്രിന്ററുകൾ എന്നിവയുൾപ്പെടെ ഒന്നിലധികം പുതിയ ഉൽപ്പന്നങ്ങളിൽ ഉപയോഗിക്കുന്നതിന് വെബ്‌ഒഎസ് പ്ലാറ്റ്‌ഫോം വികസിപ്പിക്കാനുള്ള ഉദ്ദേശ്യം എച്ച്പി സൂചിപ്പിച്ചു.

## അവലംബങ്ങൾ



വർഗ്ഗം:മൊബൈൽ ലിനക്സ്
വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
വർഗ്ഗം:ടാബ്‌ലറ്റ് കമ്പ്യൂട്ടർ ഓപ്പറേറ്റിംഗ് സിസ്റ്റങ്ങൾ
ഇരുട്ടുകുത്തി

ജലനിരപ്പിൽ പറ്റിച്ചേർന്ന് കിടക്കുന്ന ഈ വള്ളങ്ങൾ രാത്രിയിലുള്ള ആക്രമണങ്ങൾക്കാണ് ഉപയോഗിച്ചിരുന്നതാണ്. കവർച്ചകാരും കടൽകൊള്ളക്കാരും ഇത് ഉപയോഗിച്ചിരുന്നു. ഇരുട്ടിന്റെ മറപറ്റി എത്തി ആക്രമിക്കുന്നതിലാണ് ഇവയ്ക്ക് ഇരുട്ടുകുത്തി എന്ന പേരുവന്നത്. ഓടിയെന്ന  പേരിലും ഈ വള്ളം അറിയപ്പെടുന്നു . 

ചുണ്ടൻ വള്ളങ്ങളെക്കാൾ വേഗത്തിൽ സഞ്ചരിക്കുന്ന ഏക മത്സര വള്ളം ഇരുട്ടുകുത്തികളാണ്. വീതി കുറഞ്ഞ, രണ്ടറ്റവും ചുരുണ്ട് ഇരിക്കുന്ന വള്ളം ജലപ്പരപ്പിനെ കീറിമുറിച്ചാണു വേഗം കൈവരിക്കുന്നത്.

ചുണ്ടൻ, വെപ്പ് വള്ളങ്ങൾക്കു സമാനമായി അമരം ഇല്ലാത്തതിനാൽ വായുവിന്റെ പ്രതിരോധം കുറയുമെന്നതും അനുകൂല ഘടകമാണ്. ഇരുട്ടുകുത്തി എ ഗ്രേഡ് വള്ളത്തിൽ 45 മുതൽ 60 തുഴച്ചിലുകാരും ബി ഗ്രേഡിൽ 25 മുതൽ 35 വരെ തുഴച്ചിലുകാരും സി ഗ്രേഡിൽ 25ൽ താഴെ തുഴച്ചിലുകാരുമാണ് ഉണ്ടാകുക. ഇതിനു പുറമേ പങ്കായക്കാരും നിലയാളുകളുമുണ്ടാകും.

## നെഹ്രു ട്രോഫി ജലോത്സവത്തിൽ
നെഹ്രു ട്രോഫി ജലോത്സവത്തിൽ മത്സരിക്കുന്ന ഇരുട്ടുകുത്തി വള്ളങ്ങൾ ഇവയാണ്.
## ഇരുട്ടുകുത്തി എ ഗ്രേഡ്

# പടക്കുതിര
# തുരുത്തിത്തറ
# ഡായി നമ്പർ വൺ
# മൂന്നുതൈയ്ക്കൻ 
# പി.ജി. കർണ്ണൻ 
# മാമ്മൂടൻ

## ഇരുട്ടകുത്തി ബി ഗ്രേഡ്

# കുറുപ്പുപറമ്പൻ
# ശരവണൻ
# വലിയ പണ്ഡിതൻ
# താണിയൻ ദി ഗ്രേറ്റ്
# ശ്രീഗുരുവായൂരപ്പൻ
# സെന്റ് സെബാസ്റ്റ്യൻ- 1 
# പൊഞ്ഞനത്തമ്മ 
# ശ്രീമുത്തപ്പൻ
# സെന്റ് ജോസഫ് 
# ഡാനിയേൽ 
# ഗോതുരുത്ത്പുത്രൻ 
# വെണ്ണക്കലമ്മ 
# തുരുത്തിപ്പുറം
# ഹനുമാൻ-1 
# പുത്തൻപറമ്പിൽ 
# ജലറാണി 
# സെന്റ് ആന്റണീസ്

## ഇരുട്ടുകുത്തി സി ഗ്രേഡ്

# മയിൽവാഹനൻ
# കാശിനാഥൻ
# ജിബിതട്ടകൻ 
# ചെറിയപണ്ഡിതൻ
# സെന്റ് ജോസഫ് -2 
# ഗോതുരുത്ത് 
# ശ്രീമുരുകൻ 
# ശ്രീഭദ്ര 
# വടക്കുംപുറം
# മടപ്ലാതുരുത്ത് 
# മയിൽപീലി 
# സെന്റ് സെബാസ്റ്റ്യൻ -2 
# ഹനുമാൻ -2 
# ഇളമുറതമ്പുരാൻ 
# ജി.എം.എസ്
# തട്ടകത്തമ്മ 
# പമ്പാവാസൻ 

വർഗ്ഗം:ജലഗതാഗതം
വർഗ്ഗം:നെഹ്‌റു ട്രോഫി വള്ളംകളി
വെയ്പുവള്ളം

ചുണ്ടൻവള്ളങ്ങൾ യുദ്ധത്തിന് ഉപയോഗിച്ചിരുന്ന കാലത്ത്, ഭക്ഷണം പാകം ചെയ്യുന്ന വെപ്പുകാർ സഞ്ചരിക്കാനായി ഉപയോഗിച്ചിരുന്ന വള്ളമാണിത്. അതുകൊണ്ടാണ് ഈ വള്ളത്തെ വെപ്പുവള്ളം എന്ന പേര് കിട്ടിയത്.  പരുന്ത് വാലൻ എന്ന് കൂടി ഈ വള്ളത്തിന് പേരുണ്ട്. ഇതിന്റെ പിന്നറ്റം ഏകദേശം ചുണ്ടൻ വള്ളത്തിന്റെ പോലെയാണ്. ആലങ്കാരപ്പണികളും കുറവായിരിക്കും. നാല്പതോളം ആളുകൾക്ക് കയറാവുന്ന ഈ വള്ളത്തിന്റെ നീളം 15 മീറ്റർ മുതൽ 20 മീറ്റർ വരെയാണ്. തുഴക്കാർ കുറവാണെങ്കിലും ചുണ്ടൻ വള്ളത്തോളം വേഗത ഈ വള്ളങ്ങൾക്കുണ്ട്. ചുണ്ടൻ വള്ളങ്ങൾ കഴിഞ്ഞാൽ കുട്ടനാട്ടിൽ പ്രമുഖമായി കാണപ്പെടുന്ന വള്ളങ്ങളാണ് വെപ്പ് വള്ളങ്ങൾ. ഇതിന്റെ അമരം ചുണ്ടൻ വള്ളത്തിന്റെ തന്നെ ആകൃതിയിലാണ് എന്നാൽ മുൻവശം നീണ്ട് വളഞ്ഞ ആകൃതിയിൽ നിർമ്മിച്ചിരിക്കുന്നു. 50 മുതൽ 60 വരെ തുഴച്ചിൽക്കാരും അമരം പിടിക്കുവാൻ നാലുപേരും നിലയാളുകൾ മൂന്നു പേരും ഉണ്ട്. ജ്യോതി , പട്ടേരിപുരക്കൽ, ഷോട്ട്, വേണുഗോപാൽ, വരിക്കളം എന്നിവയാണ് കുട്ടനാട്ടിലെ പ്രമുഖ വെപ്പ് വള്ളങ്ങൾ

എ ഗ്രേഡ് വെപ്പുവള്ളത്തിൽ 45 മുതൽ 60 വരെ തുഴച്ചിലുകാരും ബി ഗ്രേഡ് വെപ്പുവള്ളത്തിൽ 25 മുതൽ 35 വരെ തുഴച്ചിലുകാരുമാണുണ്ടാകുക. ഇതുകൂടാതെ അമരക്കാരും
നിലയാളുകളും ഉണ്ട് .

## ചരിത്രം
പണ്ട് കാലത്ത് യുദ്ധം ചെയ്യുവാൻ നാട്ടുരാജ്യങ്ങളിലെ പടയാളികൾ സഞ്ചരിച്ചിരുന്നത് ചുണ്ടൻ വള്ളങ്ങളിലായിരുന്നു. ഇവർക്ക് അകമ്പടി സേവിക്കുന്ന ഭക്ഷണം വെയ്പ്പ് വള്ളങ്ങളായിരുന്നു ഇവ. തന്മൂലമാണ് വെപ്പ് വള്ളങ്ങൾ എന്ന പേര് കിട്ടിയത്.

## വെപ്പ് എ ഗ്രേഡ് വള്ളങ്ങൾ

*നവജ്യോതി
*അമ്പലക്കടവൻ
* ഷോട്ട് പുളിക്കത്തറ 
*പഴശ്ശിരാജ 
* മണലി 
* കടവിൽ സെന്റ് ജോർജ് 
* ആശ പുളിക്കക്കളം
* നെപ്പോളിയൻ
* പുന്നത്ര വെങ്ങാഴി
* ജയ്ഷോട്ട്

## വെപ്പ് ബി ഗ്രേഡ് വള്ളങ്ങൾ

*പി.ജി കരിപ്പുഴ 
*ചിറമേൽ തോട്ടുകടവൻ
*ഏബ്രഹാം മൂന്നുതൈയ്ക്കൻ 
*പുന്നത്ര പുരയ്ക്കൽ

വർഗ്ഗം:ജലഗതാഗതം
വർഗ്ഗം:നെഹ്‌റു ട്രോഫി വള്ളംകളി
പുലപ്പേടിയും മണ്ണാപ്പേടിയും

മുൻകാലത്ത് കേരളത്തിൽ പഴയ വേണാട് നാട്ടുരാജ്യത്ത് നിലനിന്നിരുന്ന ഒരു സാമൂഹ്യാചാരമായിരുന്നു **പുലപ്പേടിയും മണ്ണാപ്പേടിയും**. അവർണ്ണജാതരായ പുലയസമുദായത്തിലേയോ, മണ്ണാൻ സമുദായത്തിലേയോ പുരുഷന്മാർ സവർണ്ണ ജാതിയിലെ സ്ത്രീകളെ ഇതിലൂടെ സ്വന്തമാക്കിയിരുന്നതായി ചരിത്രത്താളുകൾ പറയുന്നു. ഒരുകാലത്ത് ഈ ആചാരം കേരളത്തിലെ സ്ത്രീകളുടെ പേടിസ്വപ്നമായിരുന്നു. ഒരു പ്രത്യേക മാസത്തിൽ (പല പ്രദേശത്തും പലരീതിയിൽ; കർക്കിടകമാസം ആണന്നു വിഭിന്നാഭിപ്രായം) രാത്രികാലങ്ങളിൽ മാത്രം സ്ത്രീകളെ തൊട്ട് ഭ്രഷ്ടരാക്കി സ്വന്തമാക്കാനുള്ള അവകാശം താഴ്ന്ന ജാതിക്കാരായ മണ്ണാന്മാർക്കും, പുലയർക്കും അനുവദിച്ചു കൊടുത്തിരുന്നു. ഈ ആചാരം പേടിച്ച് സ്ത്രീകൾ ആരും തന്നെ ആ ദിവസങ്ങളിൽ പുറത്തിറങ്ങാറില്ലായിരുന്നു. പുരുഷന്റെ അനുവാദമില്ലാതെ സ്തീകൾ രാത്രിയിൽ പുറത്തു പോകുന്നതു തടയാനായി എടുത്ത തീരുമാനം ഒരു ആചാരമായി മാറിയതാവാം. കേരളം സന്ദർശിച്ച മദ്ധ്യകാലസഞ്ചാരികൾ മുതൽ പലരും വർണ്ണിച്ച ആചാരമായിരുന്നു ഇത്.

സന്ധ്യകഴിഞ്ഞ് വീടിന്റെ പരിസരത്ത് ഒളിച്ചിരിക്കുന്ന താണജാതിയിൽപ്പെട്ട പുരുഷന്മാർ വീടിനുപുറത്ത് ഇറങ്ങുന്ന സ്ത്രീകളെ സ്പർശിക്കുകയോ, കല്ലോ കമ്പോ കൊണ്ട് എറിഞ്ഞു കൊള്ളിക്കുകയോ ചെയ്താൽ മതിയായിരുന്നു ഈ സ്ത്രീകളെ അവർക്കു സ്വന്തമാക്കാൻ. ഇങ്ങനെ സ്ത്രീകളെ സ്പർശിച്ച ശേഷം 'കണ്ടേ കണ്ടേ' എന്നു വിളിച്ചു പറയുന്നതോടെ ഭ്രഷ്ടയായി എന്നു വിധിക്കപ്പെടുന്നു. പിന്നീട് ആ സ്ത്രീ തന്നെ കണ്ട മണ്ണാനോടോ പുലയനോടോ ശൂദ്രയായി ഒപ്പം  ആജീവനാന്തം താമസിക്കണം.  ഏതെങ്കിലും സ്ത്രീകൾ ഓടിരക്ഷപ്പെടാൻ ശ്രമിച്ചാൽ അവളെ ബന്ധുക്കൾ ചേർന്നു തന്നെ വധിക്കുമായിരുന്നു.

## പുലപ്പിടി
പുലപ്പേടിക്ക് സമാനമായ മറ്റൊരു ആചാരമായിരുന്നു പുലപ്പിടി .ക്രിസ്ത്യൻ മിഷണറി ആയ റവ.സാമുവൽ മിറ്റിയർ തൻ്റെ ഗ്രന്ഥമായ 'ഞാൻ കണ്ട കേരളം' എന്ന പുസ്തകത്തിൽ പറഞ്ഞിരിക്കുന്നത് തിരുവിതാംകൂറിലെ പല പ്രദേശങ്ങളിലും ഉള്ള പുലയർക്ക് സവർണ്ണ ക്രിസ്ത്യാത്യാനികളായ സിറിയൻ ക്രിസ്ത്യൻ സ്ത്രീകളെ തട്ടിക്കൊണ്ട് പോകാനും അവകാശം ഉണ്ടായിരുന്നു എന്നാണ്.ഇതിനെ പുലപ്പിടി ആചാരം എന്ന് വിളിച്ചിരുന്നു.

## വ്യവസ്ഥകൾ
ഈ ആചാരത്തിന് ചില വ്യവസ്ഥകൾ ഏർപ്പെടുത്തിയിരുന്നു.

# തനിച്ച് സഞ്ചരിക്കുന്നതോ, വീട്ടിനു പുറത്ത് ഇറങ്ങുന്നവരോ ആയ സ്ത്രീകളെ മാത്രമേ ഇത്തരത്തിൽ ഭ്രഷ്ടരാക്കി സ്വന്തമാക്കാൻ അവകാശം ഉണ്ടായിരുന്നുള്ളൂ.
# മൂന്നുവയസ്സെങ്കിലും പ്രായമുള്ള ആൺകുട്ടി ഒപ്പം ഉണ്ടെങ്കിൽ അവരെ ഭ്രഷ്ടരാക്കാൻ പാടില്ല.
# ഗർഭിണിയായ സ്ത്രീയാണ് ഭ്രഷ്ടായതെങ്കിൽ പ്രസവം കഴിഞ്ഞേ അവളെ സ്വന്തമാക്കാൻ പാടുള്ളൂ.
# ഈ ഗർഭിണിയെ പ്രത്യേകം പുരകെട്ടി അവിടെ സൂക്ഷിയ്ക്കണം
# ഗർഭിണി പ്രസവിക്കുന്നത് ആൺകുട്ടി ആണെങ്കിൽ അമ്മക്ക്  ഭ്രഷ്ട് ഉണ്ടാകില്ല. 

## തിരുവിതാംകൂറിലെ നിർത്തലാക്കൽ
1696-ൽ തിരുവിതാംകൂറിൽ രവിവർമ്മ **പുലപ്പേടി** നിരോധിച്ചുകൊണ്ട് കല്പന പുറപ്പെടുവിക്കുകയുണ്ടായി. പുലപ്പേടി നിരോധിച്ചതിനെതിരെ ഒരു 'പുലയകലാപം' നടന്നുവെന്നും അത് അടിച്ചമർത്തപ്പെട്ടുവെന്നും വിവരിക്കുന്നുണ്ട്, 'വലിയകേശിക്കഥ' എന്ന തെക്കൻപാട്ടിൽ.

തിരുവിതാംകൂർ രാജാക്കന്മാരുടെ പഴയകേന്ദ്രമായിരുന്ന തമിഴ്‌നാട്ടിലെ കൽക്കുളം താലൂക്കിലുള്ള തിരുവിതാംകോട് എന്ന സ്ഥലത്ത് പുലപ്പേടിയും മണ്ണാപ്പേടിയും നിർത്തലാക്കിയതായി ഒരു കൽസ്തംഭത്തിൽ രേഖപ്പെടുത്തിയിട്ടുണ്ട്.
പ്രസ്തുത കൽസ്തംഭത്തിന്റെ ഒരു പ്രതി പത്മനാഭപുരം പാലസ്സിൽ (മാർത്താണ്ടം) പ്രദർശിപ്പിച്ചിട്ടുണ്ട്.

## അവലംബം

വർഗ്ഗം:കേരളത്തിലെ ആചാരങ്ങൾ
ചുരുളൻ വള്ളം

കളിവള്ളങ്ങളിലെ ഏറ്റവും വലിപ്പം കുറഞ്ഞ വള്ളങ്ങളാണ്  **ചുരുളൻ വള്ളം**. മത്സരവള്ളംകളിയിൽ സ്ത്രീകളും വിദ്യാർഥികളുമാണ്  ഈ  വള്ളം ഉപയോഗിക്കാറ്. മുപ്പതോളം പേർക്ക് കയറാൻ കഴിയും. വേഗത്തിൽ കുതിച്ച് പായാൻ കഴിയുന്ന ഈ വള്ളത്തിന്റെ രണ്ടറ്റവും മുകളിലേയ്ക്ക് അല്പം ഉയർന്ന് ചുരുണ്ടാണ് ഇരിക്കുന്നത്. അതുകൊണ്ടാണ് ഇവയ്ക്ക് ചുരുളൻ വള്ളം എന്ന പേര് ലഭിച്ചത്.ചുരുളൻ വള്ളത്തിന്റെ പല മാതൃകകൾ കുട്ടനാട്ടിലുണ്ട്. ഈ  വള്ളങ്ങൾക്ക് 10 മീറ്ററിലധികം നീളമുണ്ടാകും. ഇവ മത്സരവള്ളം കളിയ്ക്ക് പുറമേ സവാരിക്കാണ് കൂടുതൽ ഉപയോഗിക്കുന്നത്.

## നെഹ്രു ട്രോഫി ജലോത്സവത്തിൽ
നെഹ്രു ട്രോഫി ജലോത്സവത്തിൽ മത്സരിക്കുന്ന ചുരുളൻ വള്ളങ്ങൾ ഇവയാണ്.

# വേങ്ങൽ പുത്തൻ വീടൻ
# വേലങ്ങാടൻ
# കോടിമത 
# മൂഴി 

വർഗ്ഗം:ജലഗതാഗതം
വർഗ്ഗം:നെഹ്‌റു ട്രോഫി വള്ളംകളി
വയൽത്തവള

വയലുകളിൽ കാണപ്പെടുന്ന തവളകളാണ് **വയൽത്തവള** (Indian Cricket Frog).

ഈ തവളകൾക്ക് ഏകദേശം നാല്സെന്റിമീറ്റർ വരെ വലിപ്പം കാണാറുണ്ട്. ചാരംകലർന്ന ഇരുണ്ട തവിട്ടുനിറമാണ് ശരീരത്തിന് മുതുകിൽ മഞ്ഞ നിറത്തിൽ കുത്തനെ ഒരു വരയുണ്ട്. കൂടാതെ ഇരുണ്ട നിറത്തിൽ കുറേ വരകളും കാണാം. വയലിലെ കീടങ്ങളെ തിന്ന് തീർത്ത് കർഷകർക്ക് വളരെ സഹായകാണ് ഈ തവളകൾ ചെയ്യുന്നത്. ജലസസ്യങ്ങൾക്കിടയിൽ ആണ് മുട്ടയിടുക. ഒരു തവണ ആയിരത്തിലധികം മുട്ടകളിടും. ചീവിടുകളെപ്പോലെ ശബ്ദമുണ്ടാക്കുന്നതിനാലാണ് ഇവയെ ക്രികറ്റ് ഫ്രോഗ് എന്ന് ഇംഗ്ലീഷിൽ വിളിയ്ക്കുന്നത്.
 

## വിതരണം
വളരെയധികം സ്ഥലങ്ങളിൽ വ്യാപിച്ച ഒരു തവളവർഗ്ഗമാണിത്. ചൈനയിൽ തുടങ്ങി ജപ്പാൻ, ഇന്ത്യ, ശ്രീലങ്ക, ബർമ്മ, തുടങ്ങിയ രാജ്യങ്ങളിൽ ഇവയെ കാണാം. ഹിമാലയത്തിലെ 7000 അടി ഉയരത്തിലുള്ള സിക്കിമിൽ വരെ  ഇതിനെ കണ്ടെത്താൻ സാധിച്ചിട്ടുണ്ട്.

## അവലംബം
	

വർഗ്ഗം:ഇന്ത്യയിലെ തവളകൾ
മുരളി നായർ

മലയാളചലച്ചിത്രസംവിധായകനും, തിരക്കഥാകൃത്തുമാണ് **മുരളി നായർ**. ഇദ്ദേഹം സംവിധാനം ചെയ്ത് മരണ സിംഹാസനം 1999-ലെ കാൻസ് അന്താരാഷ്ട്ര ചലച്ചിത്രമേളയിൽ Un Certain Regard വിഭാഗത്തിൽ പ്രദർശിപ്പിക്കപ്പെടുകയും ഗോൾഡൻ ക്യാമറ (Caméra d'Or) പുരസ്ക്കാരത്തിന് അർഹമാവുകയും ചെയ്തു. ഷാജി എൻ. കരുണിന്റെ പിറവിക്കു ശേഷം കാൻസിൽ പുരസ്ക്കാരത്തിന് അർഹമായ ഒരേ ഒരു മലയാളചലച്ചിത്രമാണ് മരണ സിംഹാസനം. 2001-ൽ പുറത്തിറങ്ങിയ പട്ടിയുടെ ദിവസം, 2003-ൽ പുറത്തിറങ്ങിയ അരിമ്പാറ എന്നീ ചിത്രങ്ങളും കാൻസിൽ Un Certain Regard വിഭാഗത്തിൽ പ്രദർശനത്തിന് അർഹത നേടിയിട്ടുണ്ട്.

## ചലച്ചിത്രങ്ങൾ
*Tragedy of an Indian Farmer (1993)
* ഒരു നീണ്ട യാത്ര (1996)
*മരണ സിംഹാസനം (1999)
*പട്ടിയുടെ ദിവസം (2001)
*അരിമ്പാറ (2003)
*ഉണ്ണീ (2006)
*Stories on Human Rights (2008)
*Virgin Goat (2010)

## പുരസ്കാരങ്ങൾ
*കാൻസ് അന്താരാഷ്ട്ര ചലച്ചിത്രമേള
**1999 ഗോൾഡൻ ക്യാമറ (Caméra d'Or) - മരണ സിംഹാസനം
**1996  മികച്ച ഹ്രസ്വ ചിത്രത്തിനുള്ള Palme d'Or പുരസ്ക്കാരത്തിന് നാമനിർദ്ദേശം  - ഒരു നീണ്ട യാത്ര 
*2002 Cinema Jove - Valencia International Film Festival
** പ്രത്യേക പരാമർശം -  മരണ സിംഹാസനം
*1999 Torino International Festival of Young Cinema
**Prize of the City of Torino - Best Film - മരണ സിംഹാസനം
*1993 ദേശീയ ചലച്ചിത്രപുരസ്കാരം
** രജത കമലം - Tragedy of an Indian Farmer

## അവലംബം

## പുറമെ നിന്നുള്ള കണ്ണികൾ
*
*Murali NAIR Biografia
*murali nair - cinema of malayalam  
* Rediff interview - Part 1
* Rediff interview - Part 2
*Murali Nair - New face of Malayalam cinema 
*interview : murali nair  
*In real life roles 

വർഗ്ഗം:മലയാളചലച്ചിത്രസംവിധായകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1966-ൽ ജനിച്ചവർ
അന്താരാഷ്ട്ര വെതർകോഡ്

അന്തരീക്ഷ സ്ഥിതിവിവരം രാജ്യാന്തരതലത്തിൽ വിനിമയം ചെയ്യുവാൻ ഉപയോഗിച്ചുവരുന്ന ചുരുക്കെഴുത്തുകളുടെ (codes) സംഹിതയാണ് അന്താരാഷ്ട്ര **അന്താരാഷ്ട്ര വെതർകോഡ്** (International Weather Code). അംഗീകാരം സിദ്ധിച്ചിട്ടുള്ള *വെതർകോഡ്* അന്തരീക്ഷനിരീക്ഷണ ലോകസംഘടന(WMO)യുടെ

## അവലംബം


## പുറംകണ്ണികൾ
*http://answers.yahoo.com/question/index?qid=20081208213258AACOaHG 
*http://www.earthcam.com/myec/yourwebcam/metar_instructions.php 
*http://weather.noaa.gov/fax/
പെങ്ങൾ

ആൺപ്രജയുടെ ഉടപ്പിറന്നവളാണ് **പെങ്ങൾ**. സഹോദരി, ഉടപ്പിറന്നവൾ എന്നൊക്കെ അർത്ഥം പറയാമെങ്കിലും പൂർണ്ണമായ നിർവചനമാകില്ല. പെൺപ്രജയെ സംബന്ധിച്ചിടത്തോളം സഹോദരൻറെ ഭാര്യയാണ് പെങ്ങൾ. 'പെങ്ങളുടെ' എതിർലിംഗമാണ് 'ആങ്ങള'.

## ഇതും കാണുക
ആങ്ങള

വർഗ്ഗം:കുടുംബം
മേനക (അപ്സരസ്സ്)

പൌരാണിക ഭാരതീയ സങ്കൽപമനുസരിച്ച് ദേവലോകത്തിലെ സുന്ദരിമാരായ നർത്തകിമാരിൽ ഒരാളാണ് **മേനക**. മേനക, രംഭ (അപ്സരസ്സ്) തുടങ്ങിയ അപ്സരസ്സുകൾ പാലഴിയിൽ നിന്നും ഉയർന്നുവന്നതാണന്നു ഇതിഹാസങ്ങൾ പറയുന്നു. ദേവേന്ദ്ര നിർദ്ദേശത്താൽ വിശ്വാമിത്രൻ, നരനാരായണമഹർഷിമാർ, വിശ്വാവസു, മങ്കണമഹർഷി തുടങ്ങീയർക്കൊപ്പം മേനക സഹവസിച്ച കഥകൾ പല പുരണങ്ങിലും, മഹാഭാരതത്തിലും പറയുന്നുണ്ട്. ഇതിൽ കൂടുതൽ പ്രസിദ്ധമായ കഥ വിശ്രാമിത്രന്റെ തപസ്സു മുടക്കാൻ എത്തിയ മേനകയുടേയും, അതിൽ ജനിച്ച പുത്രിയായ ശകുന്തളയുടേയുമാണ്.

## ദേവലോക നർത്തകിമാർ

അപ്സരസ്സുകൾ; 'അപ്'-ൽ (ജലത്തിൽ) നിന്നുണ്ടായവർ, ജലത്തിൽ സഞ്ചരിക്കുന്നവർ എന്നാണ് വാക്കിനർഥം. പാലാഴിമഥനത്തിൽ ഉയർന്നുവന്നവരാണിവരെന്ന് മഹാഭാരതവും രാമായണവും പറയുന്നു. (സരസ്സ് = പാലാഴി). പാലാഴിയിൽ നിന്നും ലഭിച്ചവ പലദേവന്മാരും കൈവശപ്പെടുത്തിയതുപോലെ ഈ സുന്ദരിമാരായ അപ്സരസ്സുകളെ ഇന്ദ്രൻ സ്വീകരിക്കുകയും, അവരെ ദേവലോകത്തേക്ക് കൂട്ടിക്കൊണ്ടുപോയതായും പാലാഴിമഥനകഥയിൽ വർണ്ണിക്കുന്നുണ്ട്. സുമേരുവിന്റെ സാനുപ്രദേശത്ത് ഇവർ നിവസിക്കുന്നുവെന്നാണ് പുരാണങ്ങൾ എഴുതിയിരിക്കുന്നത്. നൃത്തനൃത്യസംഗീതാദി കലാവിദ്യകളിൽ പ്രഗല്ഭരായ ഇവർക്ക് സദാചാരസംഹിതയൊന്നും ബാധകമല്ല; ഋഷിമാരുടെ തപസ്സിനു വിഘ്നം വരുത്താൻ ഇവരെ പലപ്പോഴും ഉപയോഗിച്ചിരുന്നു. ശുകൻ, ദ്രുപദർ, ദ്രോണർ, പൃഥു, ശകുന്തള എന്നിങ്ങനെ പുരാപ്രസിദ്ധരായ നിരവധി പേർ അപ്സരസ്സുകളിൽ നിന്നുണ്ടായവരാണ്. വായുപുരാണം പതിനാല് അപ്സര ഗണങ്ങളേയും ഹരിവംശം ഏഴു ഗണങ്ങളേയും പരാമർശിക്കുന്നു. ആകെ അറുപതുകോടി അപ്സരസ്സുകളുണ്ടത്രേ; നാലരക്കോടി എന്ന് കാശീഖണ്ഡം. ഇതിൽ 1,060 പേർക്കേ പ്രാധാന്യമുള്ളു. ഉർവശി, പൂർവചിത്തി, സഹജന്യ, മേനക, വിശ്വാചി, ഘൃതാചി എന്നിവരാണ് ഉത്തമകൾ. രംഭ, തിലോത്തമ, അലംബുഷ, അശ്രുവിന്ദുമതി, ജാനപദി തുടങ്ങിയവരും പ്രസിദ്ധരാണ്. സുരാംഗന, സുമദാത്മജ, സമുദ്രാത്മജ എന്നീ പര്യായങ്ങളിലും അപ്സരസ്സ് അറിയപ്പെടുന്നു.

## അവലംബം


വർഗ്ഗം:അപ്സരസ്സുകൾ
കോർഡേറ്റ

നട്ടെല്ലുള്ള ജീവികളും അവയുമായി അടുത്ത ജനിതകബന്ധം പുലർത്തുന്ന നട്ടെല്ലില്ലാത്ത ചില ജീവികളും ഉൾപ്പെടുന്ന  ജന്തുക്കളിലെ ഒരു ഫൈലമാണ് **കോർഡേറ്റ** (**Chordata**). ഈ ഫൈലത്തിൽ ഉൾപ്പെടുന്ന ജീവികളാണ് **കോർഡേറ്റുകൾ** (Chordates).
ഈ  ഫൈലത്തിന്റെ സബ് ഫൈലങ്ങൾ യൂറോകോർഡേറ്റ, സെഫലോകോർഡേറ്റ, ക്രാനിയേറ്റ എന്നിവയാണ്,  ഹെമികോർഡേറ്റ നാലാമത്തെ സബ് ഫൈലമായി കരുതിയിരുന്നുവെങ്കിലും ഇപ്പോൾ ഹെമികോർഡേറ്റ ഒരു ഫൈലമായാണ് കണക്കാക്കുന്നത്. ഉപരിഫൈലമായ ഡ്യൂറ്റെരോസ്റ്റോമുകളിൽ ഹെമികോർഡേറ്റ , എക്കൈനൊഡെർമാറ്റ, സീനോടർബിലിഡിയ എന്നിവ ഉൾപ്പെടുന്നു.

ജീവിത ദശയിൽ എപ്പോഴെങ്കിലും **പാഗ്കശേരു** (notochord) ഉള്ള ജീവികളന്യും ഇതിൽ പെടുത്തിയിട്ടുണ്.

## അവലംബം

വർഗ്ഗം:ജന്തുകുടുംബങ്ങൾ
വർഗ്ഗം:കോർഡേറ്റകൾ
മാണ്ഡവ്യൻ

മഹാഭാരതത്തിൽ സംഭവപർവ്വത്തിൽ പരാമർശിക്കുന്ന പുരാണേതിഹാസ പ്രസിദ്ധനായ മഹർഷിയാണ് **അണിമാണ്ഡവ്യൻ**. യമധർമ്മൻ ഇദ്ദേഹത്തിന്റെ ശാപത്താൽ മനുഷ്യനായി ദാസഗർഭത്തിൽ ജനിച്ചു. യമന്റെ മനുഷ്യ ജന്മമാണ് വിദുരർ. അണിമാണ്ഡവ്യമുനിയുടെ ശരിക്കുള്ള പേർ *മാണ്ഡവ്യൻ* എന്നായിരുന്നു. തന്റെ ശരീരത്തിനുള്ളിൽ ഒരു ഇരുമ്പാണി തറയ്ക്കുകയും അത് പിന്നീട് എടുത്തുമാറ്റാൻ കഴിയാതെ വന്നതുകാരണം അദ്ദേഹം പിന്നീട് ആണിമാണ്ഡവ്യൻ (അണിമാണ്ഡവ്യൻ) എന്നപേരിൽ അറിയപ്പെട്ടു.

## കഥ

മഹാഭാരതത്തിൽ വിദുരോല്പത്തിയിലാണ് ഈ കഥ വിശകലനം ചെയ്യുന്നത്.  ഒരിക്കൽ മാണ്ഢവ്യൻ മൗനിയായി തപസ് ചെയ്തിരുന്നവസരത്തിൽ കുറെ കള്ളന്മാർ രാജധാനിയിൽ നിന്ന് അപഹരിച്ച ധനവുമായി അതുവഴിവരികയും പിന്തുടർന്നു വന്ന രാജകിങ്കരന്മാരിൽ നിന്നും രക്ഷനേടാൻ മാണ്ഡവ്യമഹർഷിയുടെ ആശ്രമത്തിൽ ഒളിപ്പിക്കുകയും ചെയ്തു. പക്ഷേ ധനവും, കള്ളന്മാരെയും കണ്ടുപിടിച്ച രാജസൈന്യം ഇവരെ രാജാവിന്റെ മുൻപിൽ ഹാജരാക്കി. കള്ളന്മാർക്ക് രക്ഷപെടാനുള്ള തന്ത്രമൂലം ഇത് അവരു ചെയ്തത് മാണ്ഢവ്യമഹർഷി പറഞ്ഞിട്ടാന്ന് രാജാവിനെ തെറ്റിധരിപ്പിച്ചു. രാജാവ് മഹർഷിയെ കൂട്ടിക്കൊണ്ടുവന്നെങ്കിലും അദ്ദേഹം തന്റെ മൗനവ്രതം മൂലം ചോദ്യങ്ങൾക്കൊന്നും പ്രതികരിച്ചില്ല. മൗനം സമ്മതമായി കരുതി മഹർഷിയുൾപ്പെടെ ഏവരെയും കുന്തത്തിൽ തറയ്ക്കാൻ ശിക്ഷ വിധിച്ചു.

മുനിയുടെ വിചാരണ കൂടാതെ തന്നെ എല്ലാവരേയും ശൂലത്തിൽ കയറ്റി. യാതൊരു എതിർപ്പും മഹർഷി കാണിച്ചില്ല. കള്ളന്മാരോടൊപ്പം മാണ്ഢവ്യനും ശൂലത്തിൽ ദിവസങ്ങളോളം കിടന്നു. കുറച്ചു ദിവസത്തിനുള്ളിൽ തന്നെ ചോരവാർന്ന് കള്ളന്മാർ എല്ലാവരും മരിച്ചെങ്കിലും മാണ്ഢവ്യനു ഒന്നും സംഭവിച്ചില്ല. പരമശിവന്റെ അനുഗ്രഹത്താൽ ദീർഘായുസ്സു ലഭിച്ചിരുന്നു മാണ്ഢവ്യനു ഇതിനോടകം. ശൂലം തറച്ചിട്ടും മരിക്കാത്ത ഈ കഥ രാജാവ് അറിഞ്ഞു. അദ്ദേഹം കളവൊന്നും ചെയ്തിട്ടില്ലെന്നു പൂർണ്ണ ബോധ്യംവന്ന രാജാവ് ദിവ്യനായ മഹർഷിയോടു താൻ ചെയ്ത തെറ്റിന് മാപ്പ് ചോദിച്ചു. പിന്നീട് ശൂലം വലിച്ചൂരാൻ ശ്രമിച്ചെങ്കിലും വിഫലമായി. ഒടുവിൽ ശൂലം അറുത്തെടുത്തു, പക്ഷേ ശൂലാഗ്രം ശരീരത്തിൽ അവശേഷിച്ചിരുന്നു. ഈ ശൂലത്തിന്റെ ഒരു ഭാഗം ശരീരത്തിൽ വെച്ചുകൊണ്ടാണ് മുനി ശിഷ്ടകാലം കഴിച്ചത്, അതിനാൽ അദ്ദേഹം അണിമാണ്ഢവ്യനായി അറിയപ്പെട്ടു.

## യമനോടുള്ള വാഗ്വാദം
മാണ്ഡവ്യമഹർഷി തനിക്ക് ഇത്രയും പാപശിക്ഷകൾ ഭൂമിയിൽ വെച്ചു കിട്ടിയതിനു കാരണം മനസ്സിലാക്കാൻ യമധർമ്മ ദേവനെ തന്നെ കാണാൻ തീരുമാനിച്ചു യമപുരിയിൽ എത്തി. അദ്ദേഹം യമനോട് തനിക്കു ശൂലദന്ധനം ഏല്ക്കാനുള്ള കാരണം ആരാഞ്ഞു. യമൻ തന്റെ ജീവിതകണക്കുകൾ എഴുതുന്ന പുസ്തകമായ അഗ്രസന്ധാനിയിൽ നോക്കി അദ്ദേഹം ബാലനായിരുന്നപ്പോൾ തുമ്പിയെ പുല്ക്കൊടിയിൽ കോർത്ത് കളിക്കാറുണ്ടായിരുന്നു. അതിന്റെ ശിക്ഷയാണ് ഇതെന്ന് മറുപടി കിട്ടി. ഇത് കേട്ട അണിമാണ്ടവ്യൻ കോപിഷ്ഠനായി. താൻ ചെറിയ കുട്ടിയായിരുന്നപ്പോൾ ചെയ്തകാര്യങ്ങൾ, എങ്ങനെ പാപങ്ങളാവും. തിരിച്ചറിവില്ലാത്ത സമയത്തു ചെയ്യുന്ന കാര്യങ്ങൾ പാപ-പുണ്യകണക്കു പുസ്തകത്തിൽ എഴുതുന്ന യമൻ നീതിമാനല്ല. യമധർമ്മനെ ശപിച്ചു.

**പന്ത്രണ്ടു വയസ്സിനു താഴെയുള്ള കുട്ടികൾ ചെയ്യുന്ന പാപങ്ങൾക്ക് ശിക്ഷയില്ലെന്നൊരു ശാസ്ത്രവിധിയുണ്ട്. ശാസ്ത്രവിധി തെറ്റിച്ച് ബ്രാഹ്മണനായ എന്നെ ഇഞ്ചിഞ്ചായി കൊന്നു കൊണ്ടിരിക്കുന്ന നീ മനുഷ്യ ജാതിയിൽ അധമനായ ശൂദ്രനായി പിറക്കട്ടെ**

അഷ്ടദിക്പാലരിൽ ദക്ഷിണദിക്കിനു ദേവനായ യമനെയാണ് ശപിച്ചിരിക്കുന്നത്. തപസ്വിയായ അദ്ദേഹത്തിന്റെ ശാപം മൂലം യമൻ വിദുരരായി വ്യാസഭഗവാന്റെ പുത്രനായി ശുദ്രസ്ത്രീയിൽ ജനിച്ചു. ഇതാണ് വിദുരരുടെ ജനനത്തിനു വഴിയൊരുക്കിയത്.

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:മഹർഷിമാർ
തളിർനീലി

കാടുകളിൽ കാണപ്പെടുന്ന ഒരിനം ചിത്രശലഭമാണ് **തളിർനീലി** (*Thaduka multicaudata*). പശ്ചിമഘട്ടത്തിൽ മാത്രമാണ് ഈ പൂമ്പാറ്റകളുള്ളത്. മറ്റൊരിടത്തും ഇവയെ കാണാൻ സാധിയ്ക്കില്ല. കാണാൻ വലിയ ഭംഗി ഇല്ലെങ്കിലും തളിർനീലികൾ വംശനാശത്തിന്റെ വക്കിലാണ്.
 
വനമേഖലയിലെ നനഞ്ഞ മണ്ണുനിറഞ്ഞ പ്രദേശമാണ് ഇവയുടെ താവളം. അതിനാൽ മിക്കവാറും പുഴയുടെ തീരത്ത് ഇവയെ കാണാവുന്നതാണ്. ഈ പൂമ്പാറ്റ പൂക്കളോട് വലിയ താല്പര്യം കാണിക്കാറില്ല. 

തളിർനീലിയുടെ ചിറകിന്റെ മുകൾഭാഗം തിളക്കമുള്ള നീലനിറമാണ്. അരിക് കറുത്ത നിറമാണ്. ഓരോ പിൻചിറകിന്റേയും അറ്റത്തും നാലോളം ചെറിയ വാലുകൾ ഉണ്ടാവും. പൂക്കളോട് വലിയ താല്പര്യമില്ലാത്തതിനാൽ വിശ്രമിക്കുന്നത് ഇലകളിലായിരിക്കും.

വെയിൽ കായുന്ന സ്വഭാവമുള്ളവയാണ്. മുട്ടയിടുന്നത് പമ്പരക്കുമ്പിൾ മരത്തിലാണ്.

## ചിത്രശാല

File:Thaduka multicaudata cat.jpg|ലാർവ 
File:Manytailed Oakblue pupa 2009 02 24 677 (3306250850).jpg|പ്യൂപ്പ
File:Thaduka multicaudata UN.jpg|തളിർനീലി

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചിന്നപ്പുൽനീലി

ഇന്ത്യയിലെ ഏറ്റവും ചെറിയ രണ്ടാമത്തെ പൂമ്പാറ്റയാണ് **ചിന്നപ്പുൽ നീലി** (*Zizula hylax*). കേരളത്തിലും ഇവയെ കാണാം. കാട്ടിലും കാടിനോട് ചേർന്ന ഗ്രാമങ്ങളിലുമാണ് ഇവ ജീവിക്കുന്നത്. 

## പ്രത്യേകതകൾ
ആൺപൂമ്പാറ്റയുടെ ചിറകിന്റെ മുകൾഭാഗം തിളങ്ങുന്ന നീലനിറമാണ്. പെൺശലഭത്തിന് തവിട്ടുനിറവും.ഇവയുടെ ചിറകിന്റെ അറ്റത്തായി നേർത്ത തവിട്ടുകര തെളിഞ്ഞു കാണാം. ചിറകിനടിവശത്ത് കറുത്ത പൊട്ടുകളുമുണ്ട്. ഇത് നേർത്തതും ചെറുതുമാണ്. നിലംപറ്റിയാണ് ഇവയുടെ പറക്കൽ. അല്പദൂരം പറന്നാൽ പിന്നെ വിശ്രമിയ്ക്കാനിരിയ്ക്കും.ഒരു സ്ഥലത്ത് വന്നിരുന്നാൽ ചിറക് താളത്തിൽ ചലിപ്പിച്ച് കൊണ്ട് വന്ന് ഒടുവിൽ ചിറക് അനങ്ങാതെയാകും. അതിനാൽ ഈ ചെറുശലഭത്തെ കാണാൻ ബഹുരസമാണ്.

File:Tiny_Grass_Blue_Zizula_hylax_by_kadavoor_2.jpg|
Image:Tiny Grass Blue, Zizula gaika mating in Talakona forest, AP W IMG 8115.jpg|mating in Talakona forest, in Chittoor District of Andhra Pradesh, India.

## മുട്ടയിടൽ
പൂമൊട്ടുകളിലാണ് ചിന്നപ്പുലനീലി മുട്ടയിടുന്നത്. കൊങ്ങിണിപ്പൂവ്, വയൽച്ചുള്ളി എന്നീ ചെടികളാണ് മുട്ടയിടാൻ തിരെഞ്ഞെടുക്കുന്നത്. മുട്ടയ്ക്ക് ഇളം പച്ചയും നീലയും കലർന്ന നിറമാണ്. ലാർവ്വകൾക്ക് പച്ചയോ തവിട്ടോ നിറമാണ്. ഇവ പൂമൊട്ടുകൾ തിന്നാണ് ജീവിയ്ക്കുന്നത്. 

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
പുത്രകാമേഷ്ടിയാഗം

thumb|300px|പുത്രകാമേഷ്ടിയെ തുടർന്ന് ദശരഥനുനാലുപുത്രന്മാർ ജനിക്കുന്നു
ഹൈന്ദവ വിശ്വാസപ്രകാരം സന്താനലബ്ധിക്കായി നടത്തുന്ന യാഗമാണ് **പുത്രകാമേഷ്ടി**. അയോദ്ധ്യാധിപതിയായിരുന്ന ദശരഥമഹാരാജാവ് പുത്രലാഭത്തിനായി ഋഷ്യശൃംഗന്റെ പ്രധാനകാർമ്മികത്വത്തിൽ പുത്രകാമേഷ്ടിയാഗം നടത്തിയതായി രാമായണത്തിൽ ബാലകാണ്ഡത്തിൽ വർണ്ണിക്കുന്നുണ്ട്. കുലഗുരുവായിരുന്ന വസിഷ്ഠമുനിയുടെ നിർദ്ദേശാനുസരണമാണ് ദശരഥൻ പുത്രിപതിയായിരുന്ന ഋഷ്യശൃംഗനെ അംഗരാജ്യത്തു നിന്നും ബഹുമാനപുരസരം വിളിച്ചുവരുത്തി യാഗം നടത്താൻ അഭ്യർത്ഥിക്കുന്നത്.

## ദശരഥന്റെ പുത്രകാമേഷ്ടി
മൂന്നു പത്നിമാർ ഉണ്ടായിരുന്നെങ്കിലും ഒരു പുത്രനെ സന്താനമായി  ലഭിക്കാത്തതിൽ‍ ദശരഥൻ അതിയായി ദുഃഖിച്ചു. പല തരത്തിലുള്ള ദാനധർ‍മ്മാദികൾ‍ നടത്തി, നിരവധി തീർ‍ത്ഥങ്ങളിൽ സ്നാനം ചെയ്ത് ദിവ്യക്ഷേത്രങ്ങൾ ദർശനം നടത്തിയിട്ടും അദ്ദേഹത്തിന്റെ ആഗ്രഹസിദ്ധി ഉണ്ടായില്ല. ആ അവസരത്തിൽ കുലഗുരുവായ വസിഷ്‍ഠമഹർ‍ഷി പുത്രകാമേഷ്ടിയാഗത്തെക്കുറിച്ച് വിസ്തരിക്കുകയും, അദ്ദേഹത്തിന്റെ നിർദ്ദേശത്തോടെ യാഗം നടത്താൻ‍ തീരുമാനിച്ചു. യാഗം നടത്താൻ‍ ഋഷ്യശൃംഗമഹർ‍ഷിയെ വരുത്താൻ ഉപദേശിക്കുന്നതും കുലഗുരുവാണ്. അയോദ്ധ്യാ നഗരാതിർ‍ത്തിയിലുള്ള സരയൂനദീ തീരത്തുവെച്ചു യാഗം നടത്താമെന്നു സമ്മതിച്ചു ഋഷ്യശൃംഗൻ‍. (ദശരഥന്റെ പുത്രീഭർത്താവാണ് ഋഷ്യശൃംഗ മഹർഷി).

 
സരയൂ നദിതീരത്ത് യാഗം ആരംഭിച്ചു,  യാഗത്തിൽ‍‍ യജമാനനായി പുത്രീഭർത്താവും യജമാനപത്നിയായി മകളായ ശാന്തയും പൗരോഹിത്യം സ്വീകരിച്ചു. യാഗാവസാനം യാഗകുണ്ഡത്തിൽ‍‍ നിന്നും അഗ്നിദേവൻ വെള്ളികൊണ്ടുമൂടിയ തങ്കപ്പാത്രത്തിൽ‍ വിശിഷ്ടമായൊരു പായസം ദശരഥനു സമ്മാനിച്ചു. ഈ ദേവനിർ‍മ്മിതമായ പായസം ദശരഥ പത്നിമാർക്കായി ബ്രഹ്മകല്പനയാൽ കൊണ്ടുവന്നതാണന്നു ദശരഥനെ അഗ്നിദേവൻ ബോധിപ്പിക്കുകയും ചെയ്തു. അദ്ദേഹം പായസം കൗസല്യക്കും കൈകേയിക്കുമായി വീതിച്ചു. കൗസല്യയും കൈകേയിയും തനിക്കു കിട്ടിയതിന്റെ പകുതിവീതം സുമിത്രക്കും നൽകി. തുടർന്ന് രാജ്ഞിമാർ‍ മൂവരും ഒരുപോലെ ഗർ‍ഭം ധരിച്ചു. യാഗഫലമായി കൗസല്യയിൽ രാമനും കൈകേയിയിൽ ഭരതനും സുമിത്രയിൽ ലക്ഷ്മണ-ശത്രുഘ്നന്മാരും ദശരഥനു ജനിച്ചു.

## അവലംബം
* അദ്ധ്യാത്മരാമായണം -- തുഞ്ചത്ത് രാമാനുജൻ എഴുത്തച്ഛൻ -- കറന്റ് ബുക്ക്സ്
* രാമായണം -- ഡോ.പി.എസ്.നായർ -- വിദ്യാരംഭം പബ്ലിഷേഴ്സ്

വർഗ്ഗം:യാഗങ്ങൾ